Blaze7451/Wiki-th-20250601 huggingface dataset:
การประกาศสงครามตอบโต้เยอรมนีของสหรัฐ (ค.ศ. 1941)

ไฟล์:Franklin Roosevelt signing declaration of war against Germany.jpg|thumb|200px|right|ประธานาธิบดีแฟรงคลิน ดี. โรเซอเวลต์ ลงนามในการประกาศสงครามต่อนาซีเยอรมนีเมื่อวันที่ 11 ธันวาคม พ.ศ. 2484
ในวันที่ 11 ธันวาคม พ.ศ. 2484 สหรัฐประกาศสงครามต่อเยอรมนี โดยประธานาธิบดีแฟรงคลิน ดี. โรเซอเวลต์

**การประกาศของสหรัฐ**

**ดูเพิ่ม**
 การประกาศสงครามโดยสหรัฐ- การประกาศสงครามระหว่างสงครามโลกครั้งที่สอง- การประกาศสงครามต่อต้านสหรัฐของเยอรมนี- กติกาสัญญาเคลลอก–บริยอง- การประกาศสงครามต่อเยอรมนีของสหราชอาณาจักร (ค.ศ. 1939)- การประกาศสงครามต่อเยอรมนีของสหรัฐ (ค.ศ. 1917)- การประกาศสงครามต่ออิตาลีของสหรัฐ- การประกาศสงครามต่อญี่ปุ่นของสหรัฐ

**อ้างอิง**

**แหล่งข้อมูลอื่น**
หมวดหมู่:ประวัติศาสตร์สหรัฐ
หมวดหมู่:แฟรงคลิน ดี. โรเซอเวลต์
ส
หมวดหมู่:เยอรมนีในสงครามโลกครั้งที่สอง
หมวดหมู่:สหรัฐในสงครามโลกครั้งที่สอง
หมวดหมู่:สหรัฐในปี พ.ศ. 2484
หมวดหมู่:ประเทศเยอรมนีในปี พ.ศ. 2484
หมวดหมู่:เหตุการณ์ในเดือนธันวาคม พ.ศ. 2484
หมวดหมู่:ความสัมพันธ์ทางการทหารเยอรมนี–สหรัฐ
หมวดหมู่:ฝ่ายสัมพันธมิตร (สงครามโลกครั้งที่สอง)
หมวดหมู่:ความสัมพันธ์ระหว่างประเทศในปี พ.ศ. 2484
การประกาศสงครามต่อญี่ปุ่นของสหรัฐ

ไฟล์:Franklin Roosevelt signing declaration of war against Japan.jpg|thumb|ประธานาธิบดีแฟรงคลิน ดี. โรเซอเวลต์ ลงนามในการประกาศสงครามต่อจักรวรรดิญี่ปุ่นเมื่อวันที่ 8 ธันวาคม พ.ศ. 2484
เอกสารประกาศสงคราม
ในวันที่ 8 ธันวาคม พ.ศ. 2484 สหรัฐประกาศสงครามต่อจักรวรรดิญี่ปุ่น โดยประธานาธิบดีแฟรงคลิน ดี. โรเซอเวลต์

**การประกาศของสหรัฐ**

**ดูเพิ่ม**
 การประกาศสงครามโดยสหรัฐ- การประกาศสงครามระหว่างสงครามโลกครั้งที่สอง- การประกาศสงครามต่อสหรัฐและจักรวรรดิบริติชของญี่ปุ่น- กติกาสัญญาเคลลอก–บริยอง- การประกาศสงครามต่อญี่ปุ่นของสหราชอาณาจักร- การประกาศสงครามตอบโต้เยอรมนีของสหรัฐ (ค.ศ. 1941)- การประกาศสงครามต่ออิตาลีของสหรัฐ

**อ้างอิง**

**แหล่งข้อมูลอื่น**
หมวดหมู่:ประวัติศาสตร์สหรัฐ
หมวดหมู่:แฟรงคลิน ดี. โรเซอเวลต์
ส
หมวดหมู่:ญี่ปุ่นในสงครามโลกครั้งที่สอง
หมวดหมู่:สหรัฐในสงครามโลกครั้งที่สอง
หมวดหมู่:สหรัฐในปี พ.ศ. 2484
หมวดหมู่:ประเทศญี่ปุ่นในปี พ.ศ. 2484
หมวดหมู่:เหตุการณ์ในเดือนธันวาคม พ.ศ. 2484
หมวดหมู่:ความสัมพันธ์ทางการทหารญี่ปุ่น–สหรัฐ
หมวดหมู่:ฝ่ายสัมพันธมิตร (สงครามโลกครั้งที่สอง)
การประกาศสงครามต่อเยอรมนีของฝรั่งเศส (ค.ศ. 1939)

หนังสือพิมพ์ปารีส-ซอรีตีพิมพ์ข้อความฝรั่งเศสประกาศสงครามต่อเยอรมนี 
ในวันที่ 3 กันยายน พ.ศ. 2482 สองวันหลังจากการบุกโปแลนด์ของเยอรมนี ฝรั่งเศสประกาศสงครามต่อเยอรมนี 

**หลังการประกาศสงคราม**

**ดูเพิ่ม**
 การประกาศสงคราม

**อ้างอิง**

**แหล่งข้อมูลอื่น**
หมวดหมู่:ประวัติศาสตร์ฝรั่งเศส
หมวดหมู่:ประวัติศาสตร์การทหารของเยอรมนีระหว่างสงครามโลกครั้งที่สอง
หมวดหมู่:เยอรมนีในสงครามโลกครั้งที่สอง
หมวดหมู่:ฝรั่งเศสในสงครามโลกครั้งที่สอง
ฝ
หมวดหมู่:เหตุการณ์ในเดือนกันยายน พ.ศ. 2482
หมวดหมู่:ความสัมพันธ์ทางการทหารฝรั่งเศส–เยอรมนี
หมวดหมู่:ฝ่ายสัมพันธมิตร (สงครามโลกครั้งที่สอง)
วัดพิกุลทอง (จังหวัดนนทบุรี)

วัดพิกุลทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางกอกน้อย ในหมู่ที่ 6 บ้านวัดพิกุลทอง ตำบลวัดชลอ อำเภอบางกรวย จังหวัดนนทบุรี มีพื้นที่ทั้งหมด 9 ไร่ 90 ตารางวา 
วัดพิกุลทองสร้างขึ้นเมื่อ พ.ศ. 2350 ไม่ทราบประวัติผู้สร้าง ได้มีการบูรณะขึ้นใหม่อย่างดีภายหลัง อาณาเขตด้านทิศใต้ติดคลองวัดพิกุล ด้านทิศตะวันตกติดคลองบางกอกน้อย ส่วนอีกสองด้านติดพื้นที่ของเอกชนซึ่งปัจจุบันทางวัดขอใช้เป็นทางเข้าออก

**อาคารเสนาสนะ**
อุโบสถกว้าง 12 เมตร ยาว 25 เมตร สร้างขึ้นใหม่เมื่อ พ.ศ. 2499 หลังคามุงกระเบื้องลด 3 ชั้น ซ้อน 2 ชั้น มีช่อฟ้า ใบระกา นาคสะดุ้ง หน้าบันด้านหน้าแบ่งลายเป็น 2 ชั้น ชั้นบนเป็นพระพุทธรูปประทับยืนพร้อมอัครสาวก ถัดลงมาสลักเป็นรูปพระไตรปิฎกตั้งบนพานแว่นฟ้า มีเทพนมซ้ายขวา หน้าบันด้านหลังต่างกับด้านหน้าที่เป็นรูปนารายณ์ทรงครุฑ อุโบสถมีประตูทางเข้า 3 ประตู ซุ้มประตูทรงมงกุฎ บานประตูกลางสลักลายมังกรใหญ่ 1 ตัว ลูกมังกร 4 ตัว ภายในประดิษฐานพระประธาน เรียกกันว่า หลวงพ่อขาว เป็นพระพุทธรูปปางมารวิชัย 
วิหารสร้างเมื่อ พ.ศ. 2500 ประดิษฐานพระพุทธไสยาสน์และพระพุทธรูปเป็นที่สักการะของคนทั่วไป เยื้องกับอุโบสถเป็นกุฏิเจ้าอาวาส มีทางเดินต่อเนื่องไปยังเรือนปั้นหยา 2 ชั้นทรงโบราณ ใช้เป็นหอสวดมนต์และอาคารปฏิบัติธรรม หน้าเรือนได้รับการตกแต่งสวนหย่อมอย่างสวยงาม ศาลาการเปรียญประดิษฐานพระพุทธรูปปางมารวิชัย สร้างเมื่อ พ.ศ. 2549

**อ้างอิง**
พิกุลทอง
วัดตึก (จังหวัดนนทบุรี)

วัดตึก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านบางไผ่น้อย ตำบลบางไผ่ อำเภอเมืองนนทบุรี จังหวัดนนทบุรี

**ประวัติ**
วัดตึกสร้างขึ้นเมื่อ พ.ศ. 2324 เดิมชื่อ วัดใหม่ตึก เนื่องจากมีร่องรอยการก่ออิฐถือปูนขนาดใหญ่และเก่าแก่อยู่ใต้ถุนหอสวดมนต์หลังเก่า ต่อมากลายเป็นวัดร้าง จนในสมัยพระอธิการคำหมุน ธมฺมวีโร หรือพระครูวรกิจธำรงเป็นเจ้าอาวาส ราว พ.ศ. 2535–2539 ท่านได้รื้อถอนและก่อสร้างขึ้นใหม่ทั้งหมดในบริเวณที่ดินเดิม แล้วเสร็จเมื่อ พ.ศ. 2539 นอกจากนี้ยังได้สร้างเสนาสนะอีกเป็นจำนวนมาก

**อาคารเสนาสนะและปูชนียวัตถุ**
อุโบสถหลังเก่าสร้างเมื่อ พ.ศ. 2324 ต่อมาได้สร้างอุโบสถใหม่สร้างเมื่อ พ.ศ. 2537 ภายในประดิษฐานพระประธานประจำอุโบสถปางมารวิชัย สร้างด้วยศิลาทรายแดง ลงรักปิดทอง มีอายุมากกว่า 100 ปี หน้าอุโบสถมีพระพุทธรูปปางมารวิชัยปูนปั้นปิดทอง เจดีย์ปูนปั้นทรงกลมประดิษฐานหน้าอุโบสถจำนวน 2 องค์ อายุประมาณ 100 ปี วิหารสร้างเมื่อ พ.ศ. 2545 ศาลาการเปรียญสร้างเมื่อ พ.ศ. 2508 ภายในประดิษฐานพระพุทธรูปปางมารวิชัย สร้างเมื่อ พ.ศ. 2535 หอสวดมนต์สร้างเมื่อ พ.ศ. 2528 กุฏิสงฆ์เป็นอาคารไม้และอาคารครึ่งตึกครึ่งไม้ ศาลาอเนกประสงค์สร้างเมื่อ พ.ศ. 2543 และมีศาลาบำเพ็ญกุศล วัดมีพระอุปคุตขนาดเท่าองค์พระจริงประดิษฐานอยู่ โดยวัดมีการจัดงานตักบาตรพระอุปคุตในคืนวันเพ็ญเดือน 12

**อ้างอิง**
ตึก
หมวดหมู่:สิ่งก่อสร้างริมแม่น้ำเจ้าพระยา
เอียวัน โปลก์กะ

"เอียวัน โป็ลก์กะ" (ฟินนิช: Ievan polkka; แบบซาโวแปลว่า "ดนตรีโปลกาโดยเอียวา") เป็นเพลงที่มีชื่อเสียงจากประเทศฟินแลนด์ ฉบับเนื้อร้องเผยแพร่ในปี 1928 โดย Eino Kettunen ซึ่งใส่เนื้อร้องให้กับดนตรีโพลกาแบบฟินแลนด์ดั้งเดิม เพลงนี้ขับร้องด้วยสำเนียงซาโวตะวันออกซึ่งพูดในแถบกะเรเลียเหนืออย่างหนักแน่น เนื้อเพลงเล่าถึงมุมมองของชายหนุ่มคนหนึ่งที่เล่าเรื่องเกี่ยวกับสตรีชื่อเอียวา (Ieva) (ซึ่งตรงกับอีวา; Eva หรือ Eeva ในภาษาฟินแลนด์มาตรฐาน) ผู้ซึ่งได้หนีออกไปอยู่ตรงจุดที่ทุกคนกำลังเต้นโพลกา และเต้นรำไปด้วยทั้งคืน 

**ที่มา**
ทำนองของ "เอียวันโปก์กะ" ใกล้เคียงกับทำนองของ Savitaipaleen polkka และในกะเรเลียใต้รู้จักเพลงนี้ในชื่อ "Savitaipaleen polkka" ทำนองนั้นเหมือนกันกับทำนองดนตรีพื้นเมืองรัสเซีย "สโมเลนสกีย์ กีซาชอก" (Смоленский гусачок; The Smolyanin Gosling) อย่างน่าตกใจ

**ความนิยม**
เพลงเอียวันโป็ลก์กะกลายเป็นหนึ่งในเพลงที่มีความนิยมในวัฒนธรรมสมัยนิยม และเป็นหนึ่งในเพลงฟินนิชที่มีชื่อเสียงที่สุดในโลก
เพลงนี้ในเวอร์ชันอะคัพเพลลาเป็นเวอร์ชันที่ได้รับความนิยมมากกว่าในระดับสากลในฐานะปรากฏการณ์ทางอินเตอร์เน็ตในปี 2006 ที่ซึ่ง Loituma Girl (หรือรู้จักในชื่อ Leekspin) ซึ่งเป็นแฟลชแอนิเมชั่นของตัวละครจากอะนิเม เรื่อง บลีช โอริฮิเมะ อินูเอะ โบกสะบัดต้นหอมญี่ปุ่น (leek)
ในเดือนธันวาคม 2018 วิดีโอของนักดนตรีท้องถนนชายที่มีการมองเห็นเรือนราง ชาวตุรกี Bilal Göregen ขับร้องเพลงเอียวันโป็ลก์กะ ประกอบดาร์บูกาได้อัปโหลดขึ้นบนยูทูบ และมียอดเข้าชมมากกว่า 1.9 ล้านครั้งภายในหนึ่งปี ต่อมาได้มีวิดีโอนี้ซึ่งตัดต่อแมวตัวหนึ่งโยกหัวตามจังหวะเพลงเข้าไป รู้จักกันในชื่อ "CatJAM" / "Vibing Cat" ได้อัปโหลดขึ้นบนทวิตเตอร์เมื่อเกือนตุลาคม 2020 ได้รับความนิยมในฐานะอินเตอร์เน็ตมีม และกลายเป็นเทมเพลทในการทำมีมบนบนอินสตาแกรมและเรดดิต

**เวอร์ชันอื่น ๆ**
 Matti Jurva (1937)- Onni Laihanen (1947)- Jorma Ikävalko (1950)- Lumberjack Band (1952)- Arttu Suuntala (1966)- Pauli Räsänen (1972)- Sukellusvene (ในชื่อ "Savitaipaleen polkka") (1979)- DJ Sharpnel (ในชื่อ "PRETTY GREEN ONIONS") (2006)- Holly Dolly (ในชื่อ "Dolly Song Ieva's Polka") (2006)- Hatsune Miku (2007)- Kagamine Rin/Len (2007)- Kuunkuiskaajat (2010)- Korpiklaani (2012)- Salut Salon (2013)- Busy Signal (2014)- Liza, the Fox-Fairy (2015) Soundtrack - Erika Ikuta (2016)- Otava Yo  (ในชื่อ "Finnish Polka") (2017)- Tuuletar (2018)- Shirakami Fubuki (2019)- Bilal Göregen (2019)- Akai Haato (2020)- The Kiffness (2020)

**ดูเพิ่ม**
 Säkkijärven polkka

**อ้างอิง==
เอฟรีแวร์แอทดิเอนด์ออฟไทม์

เอฟรีแวร์แอทดิเอนด์ออฟไทม์ (Everywhere at the End of Time) เป็นชุดของดนตรีจำนวนหกอัลบัมที่ปล่อยในปี 2016 ถึง 2019 โดยเดอะแคร์เทเกอร์ นามแฝงของศิลปิน เจมส์ เลย์แลนด์ เคอร์บี (James Leyland Kirby) โดยมีเป้าหมายเพื่อค้นหาและแสดงภาวะความจำเสื่อม, สมองเสื่อม และโรคอัลไซเมอร์
เสียงทั้งหมดในหกอัลบั้มผลิตจากแซมเปิลส์ของเพลงเรเคิดส์ และ ไซลินเดอส์หลายรูปแบบ โดยเฉพาะจากเพลงแนวบอลรูม อายุตั้งแต่ทศวรรษ 1900s ถึง 1960s แต่ละอัลบัมในหกอัลบั้ม (ซึ่งเรียกว่าเป็นหก “ระยะ”) เป็นตัวแทนถึงแต่ละระยะในหกระยะที่บุคคลหนึ่งจะต้องพบเจอขณะทุกข์ทรมานจากอาการสมองเสื่อม อัลบัมแรก (ระยะ 1) ปล่อยในเดือนกันยายน 2016 พร้อมการเพิ่มเข้าไปใหม่อีกทุก ๆ หกเดือนก่อนมาถึง “การตาย” ของโปรเจ็กต์เดอะแคร์เทเกอร์ในวันที่ 14 มีนาคม 2016 เมื่อระยะ 6 และอัลบัมประกอบในชื่อ เอฟรีแวร์ แอนเอมตี้บลิสส์ (Everywhere, an Empty Bliss) ได้ถูกปล่อย 
ในเดือนกันยายน 2020 อัลบัมนี้ได้กลายเป็นปรากฏการณ์ทางอินเตอร์เน็ตบนเว็บไซต์เช่นติ๊กต็อก และทวิตเตอร์ รวมถึงเป็นที่พูดถึงทั้งในเดอะไควเอทัส และเดอะนิวยอร์กไทมส์

**การตอบรับ**

**รายชื่อเพลง**
ชื่อและความยาวเพลงดังต่อไปนี้ดัดแปลงมาจากข้อมูลบนแบนด์แคมป์

**อ้างอิง**
หมวดหมู่:อัลบั้มเพลงในปี พ.ศ. 2562
หมวดหมู่:อัลบั้มเพลงในปี พ.ศ. 2561
หมวดหมู่:อัลบั้มเพลงในปี พ.ศ. 2560
หมวดหมู่:อัลบั้มเพลงในปี พ.ศ. 2559
ลอนดอนโบโร

ลอนดอนโบโร (London boroughs) หรือ เขตของลอนดอน เป็นเขตการปกครองท้องถิ่นระดับอำเภอจำนวน 32 เขต ที่ประกอบขึ้นเป็นเทศมณฑลทางพิธีการที่ชื่อเกรเทอร์ลอนดอน แต่ละโบโรปกครองโดยสภาลอนดอนโบโรของตน ลอนดอนโบโรในปัจจุบันก่อตั้งขึ้นมาพร้อมกันกับเกรเทอร์ลอนดอนเมื่อวันที่ 1 เมษายน 1965 ภายหลังการประกาศใช้พระราชบัญญัติการปกครองลอนดอน ค.ศ. 1963 ในจำนวนนี้มี 12 โบโรที่ได้รับการกำหนดให้เป็นโบโรของลอนดอนชั้นใน และอีก 20 โบโรเป็นของลอนดอนชั้นนอก ลอนดอนโบโรสามารถเทียบได้กับเขตของกรุงเทพมหานคร
นครลอนดอน ซึ่งเป็นศูนย์กลางทางประวัติศาสตร์ เป็นเทศมณฑลทางพิธีการอีกแห่งหนึ่งที่แยกต่างหากและเป็นเขตการปกครองท้องถิ่นที่มีลักษณะเฉพาะตัว (Lang|lat|sui generis) โดยจะมีหน้าที่ค่อนข้างที่จะแตกต่างจากลอนดอนโบโร อย่างไรก็ตาม พื้นที่ของทั้งสองเทศมณฑลรวมกันจะประกอบเป็นภูมิภาคที่ชื่อเกรเทอร์ลอนดอน ซึ่งทั้งหมดอยู่ภายใต้การปกครองขององค์การบริหารเกรเทอร์ลอนดอน (Greater London Authority)
ลอนดอนโบโรมีประชากรประมาณ 150,000 ถึง 300,000 คน ลอนดอนโบโรชั้นในมักจะมีขนาดเล็กกว่าทั้งในด้านประชากรและพื้นที่ รวมถึงมีประชากรหนาแน่นกว่าลอนดอนโบโรชั้นนอก ลอนดอนโบโรก่อตั้งขึ้นโดยการควบรวมหน่วยการปกครองท้องถิ่นในอดีต และต่อมามีการพิจารณาเปลี่ยนแปลงอาณาเขตของโบโรเล็กน้อยซึ่งดำเนินการไปเมื่อปี 1987 และ 1992 สภาลอนดอนโบโรจะจัดทำบริการสาธารณะส่วนใหญ่ของรัฐบาลท้องถิ่น (เช่น โรงเรียน การจัดการขยะ บริการสังคม ห้องสมุด) ตรงกันข้ามกับองค์การบริหารเกรเทอร์ลอนดอน ที่จัดทำนโยบายเชิงยุทธศาสตร์ซึ่งมีอำนาจจำกัดในพื้นที่ของเกรเทอร์ลอนดอนทั้งหมด

**รายชื่อโบโร**

**ดูเพิ่ม**
 โบโร- ISO 3166-2:GB

**หมายเหตุ**

**อ้างอิง**

**แหล่งข้อมูลอื่น**
  London Boroughs Map

หมวดหมู่:ลอนดอน
หมวดหมู่:รัฐบาลท้องถิ่นในสหราชอาณาจักร
ฟรูม

ฟรูม (Frome; m ') เป็นเมืองและซิวิลพาริชในซัมเมอร์เซตตะวันออก ประเทศอังกฤษ ตั้งอยู่บนพื้นที่สูงที่ไม่เรียบดชิงเขาทางตะวันตกของเทือกเขาเมนดิพ และมีศูนย์กลางอยู่ที่แม่น้ำฟรูม ตั้งอยู่ห่างไปราว 0 ทางใต้ของเมืองบาธ, 0 ทางตะวันออกของทวอนทัน และ 0 ทางตะวันตกของลอนดอน จากสำมะโนประชากรปี 2011 ฟรูมมีประชากร 26,203 คน และเป็นเมืองใหญ่สุดในเขตเมนดิพของซัมเมอร์เซตและเป็นส่วนหนึ่งของเขตเลือกตั้งสภาซัมเมอร์ทันแอนด์ฟรูม
เมืองฟรูมมีวัฒนธรรมและกิจกรรมทางกีฬาภายในเมืองที่หลากหลาย เช่น เทศกาลฟรูม และ พิพิธภัณฑ์ฟรูม ในปี 2014 ฟรูมได้รับการแต่งตั้งให้เป็น "เมืองที่เท่ที่สุดอันดับหก" ในบริเตนโดย เดอะไทมส์ ฟรูมยังมีรายชื่อเข้ารอบสามเมืองสุดท้ายในประเทศสำหรับรางวัลเออร์บันนิสม์ ประจำปี 2016 ในสาขา 'เมืองอันยิ่งใหญ่' (Great Town Award) ในรายยงานจากปี 2018 เกี่ยวกับ "เมืองที่น่าอยู่ที่สุดในสหราชอาณาจักร" โดย ซันเดย์ไทมส์ ระบุให้ฟรูมเป็นเมืองที่น่าอยู่ที่สุดในอังกฤษตะวันตกเฉียงใต้ ในเดือนเมษายน 2019 ไทม์เอาท์ ระบุให้ฟรูมเป็นหนึ่งใน 15 เมืองสำหรับการท่องเที่ยวสุดสัปดาห์จากลอนดอน ฟรูมมักถูกเรียกขานเป็นหนึ่งในชื่อสถานที่ที่อ่านออกเสียงยากที่สุดในสหราชอาณาจักร

**อ้างอิง**

**แหล่งข้อมูลอื่น**
  Frome Town Council-  Discover Frome: visitor information, history & heritage-  Frome family and social history – David Smart, ไม่อัปเดตแล้ว- /Regional/Europe/United_Kingdom/England/Somerset/Frome/

หมวดหมู่:ซัมเมอร์เซต
จงชาน

จงชาน (c=中山) เป็นนครระดับจังหวัดตั้งอยู่ทางตอนใต้ของสามเหลี่ยมปากแม่น้ำเพิร์ล ในมณฑลกวางตุ้ง ประเทศจีน มีประชากรมากกว่า 3 ล้านคน (2012) แขวงที่เป็นใจกลางเมืองเคยถูกเรียกว่า ฉือฉี หรือ แสกเข่ย์ (c=石岐)
จงชานเป็นหนึ่งในเพียงไม่กี่เมืองในประเทศจีนที่ตั้งชื่อตามบุคคล โดยเมืองนี้ตั้งชื่อตาม ดร.ซุน ยัตเซ็น (1866–1925) ซึ่งเรียกชื่อของเขาในภาษาจีนกลางว่า ซุน จงชาน ซุนเป็นบิดาผู้ก่อตั้งสาธารณรัฐจีน เกิดที่หมู่บ้านชุ่ยเหิง ตำบลหนานหลาง อำเภอเซียงชานในขณะนั้น ในปี 1925 หนึ่งปีหลังจากที่เขาเสียชีวิต เซียงชานได้เปลี่ยนชื่อเป็นจงชานเพื่อเป็นเกียรติแก่เขา

**ภาพ**

**แหล่งข้อมูลอื่น**
 จงชาน- Zhongshan-  เว็บไซต์รัฐบาลท้องถิ่นนครจงชาน date=2012-11-28  -  เว็บไซต์จงชานนิวส์ -  Zhongshan News website (translated to English by Google)
หมวดหมู่:นครในมณฑลกวางตุ้ง
วงแหวนเพชร

น้ำตกเดตติฟอสเป็นหนึ่งในสถานที่ท่องเที่ยวยอดนิยมในวงแหวนเพชรทางตอนเหนือของประเทศไอซ์แลนด์
วงแหวนเพชร (Demantshringurinn; Diamond Circle) เป็นเส้นทางท่องเที่ยวยอดนิยมรอบ ๆ ฮูซาวิกและทะเลสาบมีวาทน์ทางตอนเหนือของประเทศไอซ์แลนด์
จุดแวะหลักสี่แห่งบนเส้นทาง ได้แก่ เมืองฮูซาวิก, แอสเบกีแคนยอน, ทะเลสาบมีวาทน์ และน้ำตกเดตติฟอส ซึ่งเป็นน้ำตกที่ทรงพลังที่สุดในทวีปยุโรป
จุดแวะอื่น ๆ ได้แก่ อุทยานแห่งชาติวัตนาโยกัล, โกอาฟอส, ปราสาทมืด, น้ำตกไอเดอร์, หน้าผากระซิบ และเลาการ์ ซึ่งวงแหวนเพชรครอบคลุมพื้นที่ที่เต็มไปด้วยภูเขาไฟและความร้อนใต้พิภพ
ส่วนสมาคมวงแหวนเพชรเป็นองค์การไม่แสวงหาผลกำไรที่ทำงานเพื่อส่งเสริมและปกป้องวงแหวนเพชร รวมถึงพื้นที่โดยรอบทางตอนเหนือของประเทศไอซ์แลนด์

**ดูเพิ่ม**
 วงแหวนทองคำ (ไอซ์แลนด์)

**อ้างอิง**

**แหล่งข้อมูลอื่น**
  The Diamond Circle-  The Diamond Circle Society
หมวดหมู่:การท่องเที่ยวในประเทศไอซ์แลนด์
ชาติชาย ศรีวรขาน

พลเรือเอก ชาติชาย ศรีวรขาน เป็นอดีตผู้บัญชาการทหารเรือ เกิดเมื่อวันที่ 13 สิงหาคม พ.ศ. 2504 สำเร็จการศึกษาจากโรงเรียนเตรียมทหาร รุ่นที่ 20 โรงเรียนนายเรือ รุ่นที่ 77, วิทยาลัยการทัพเรือ รุ่นที่ 39, เคยดำรงตำแหน่งสำคัญ เช่น ผู้บัญชาการกองเรือทุ่นระเบิด กองเรือยุทธการ, ปลัดบัญชีทหารเรือ, เสนาธิการทหารเรือ, ผู้ช่วยผู้บัญชาการทหารเรือ จนได้รับพระมหากรุณาธิคุณแต่งตั้งให้ดำรงตำแหน่งผู้บัญชาการทหารเรือ คนที่ 54 และเป็นอดีตสมาชิกวุฒิสภาไทย ชุดที่ 12

**ประวัติ**

**การศึกษา**
พลเรือเอกชาติชายจบชั้นมัธยมศึกษาจากโรงเรียนสวนกุหลาบวิทยาลัยรุ่นที่ 97 และต่อมาก็ได้เรียนโรงเรียนเตรียมทหาร รุ่นที่ 20 รุ่นเดียวกับ พลเอก อภิรัชต์ คงสมพงษ์ อดีตผู้บัญชาการทหารบก และ พลตำรวจเอก สุวัฒน์ แจ้งยอดสุข ผู้บัญชาการตำรวจแห่งชาติ พอจบจากโรงเรียนเตรียมทหาร พลเรือเอกชาติชายก็ได้ไปเรียนต่อโรงเรียนนายเรือ รุ่นที่ 77 และพลเรือเอกชาติชายได้รับการฝึกอบรมหลักสูตรต่าง ๆ เช่น หลักสูตรนายทหารชั้นต้นพรรคนาวิน หลักสูตรเสนาธิการทหารเรือ หลักสูตรวิทยาลัยการทัพเรือ หลักสูตรวิทยาลัยป้องกันราชอาณาจักร หลักสูตรหลักนิติธรรมเพื่อประชาธิปไตย

**การรับราชการทหาร**
พลเรือเอกชาติชายเคยเป็นผู้บังคับการเรือ ต.14 ผู้บังคับการเรือหลวงท้ายเมือง นายธงผู้ช่วยผู้บัญชาการทหารเรือ นายทหารฝ่ายเสนาธิการประจำเสนาธิการทหารเรือ นายทหารฝ่ายเสนาธิการประจำผู้บัญชาการทหารเรือ ผู้ช่วยทูตทหารเรือ ประจำกรุงมาดริด ณ ราชอาณาจักรสเปน เสนาธิการกองเรือบรรทุกเฮลิคอปเตอร์ กองเรือยุทธการ เสนาธิการฐานทัพเรือสัตหีบ รองปลัดบัญชีทหารเรือ ปลัดบัญชีทหารเรือ จนกระทั่งในปี พ.ศ. 2560 พลเรือเอกชาติชายได้รับแต่งตั้งเป็นรองเสนาธิการทหารเรือ ต่อมาในปี พ.ศ. 2561 พลเรือเอกชาติชายได้รับพระราชทานยศ พลเรือเอก และในปี 2562 พลเรือเอกชาติชายได้รับแต่งตั้งเป็นผู้ช่วยผู้บัญชาการทหารเรือ จนกระทั่งในปี 2563 พลเรือเอกชาติชายได้รับโปรดเกล้าโปรดกระหม่อมให้เป็นผู้บัญชาการทหารเรือ คนที่ 54

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
   ประวัติย่อผู้วิจัย date=2021-10-19 -   รับราชการ-   รับเกียรติยศ
หมวดหมู่:ทหารเรือชาวไทย
หมวดหมู่:ผู้บัญชาการทหารเรือไทย
หมวดหมู่:บุคคลที่เกิดในปี พ.ศ. 2504
หมวดหมู่:บุคคลที่ยังมีชีวิตอยู่
หมวดหมู่:สมาชิกวุฒิสภาไทยแบบแต่งตั้ง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
วัดหนองเสือ (จังหวัดนครปฐม)

วัดหนองเสือ เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 5 บ้านปากท่อ ตำบลหนองดินแดง อำเภอเมืองนครปฐม จังหวัดนครปฐม

**ประวัติ**
ชุมชนวัดหนองเสือเป็นชุมชนชาวไทยเชื้อสายลาว สันนิษฐานว่าน่าจะอพยพมาอยู่อาศัยในบริเวณนี้ในสมัยพระบาทสมเด็จพระนั่งเกล้าเจ้าอยู่หัวและพระบาทสมเด็จพระจอมเกล้าเจ้าอยู่หัว และได้มีการสร้างมณฑปและอุโบสถ (หลังเก่า) ตั้งวัดเมื่อ พ.ศ. 2413 ได้รับพระราชทานวิสุงคามสีมาครั้งหลังเมื่อวันที่ 14 มิถุนายน พ.ศ. 2533

**อาคารเสนาสนะ**
มณฑปประดิษฐานพระพุทธรูป เป็นมณฑปก่ออิฐถือปูน โดยรอบส่วนฐานปั้นปูนเป็นพระพุทธรูปยืนในอิริยาบถพนมมือประทับยืนบนฐานบัวโดยรอบ มีบันไดทางขึ้น 2 ทาง คือทิศเหนือและทิศใต้ ทำราวบันไดเป็นตัวพญานาค ส่วนหลังคาเป็นเครื่องไม้ทรงปราสาท มุ่งด้วยแป้นเกล็ดไม้ หน้าบันแกะสลักเป็นรูปพระอินทร์ทรงช้างสามเศียร แวดล้อมด้วยลายพรรณพฤกษา มีช่อฟ้า ใบระกา ลำยอง นาคสะดุ้งตรงแปลาน และหางหงส์ อิทธิพลศิลปะแบบลาวสมัยต้นรัตนโกสินทร์ ปัจจุบันทางวัดปฏิสังขรณ์ขึ้นใหม่
อุโบสถหลังเก่าสมัยต้นรัตนโกสินทร์เป็นอุโบสถขนาด 5 ห้อง ก่ออิฐถือปูน หลังคามุงกระเบื้องดินเผาเคลือบสี หันหน้าหาแนวคลองทางทิศตะวันตก เสากลมบนพื้นระเบียงโดยรอบอุโบสถรับส่วนชายหลังคา หน้าบันส่วนบนทำปูนปั้นลายพรรณพฤกษา ส่วนล่างปั้นเป็นพระพุทธรูปทรงเครื่องประทับนั่งบนฐานบัวปางสมาธิ มีสิงห์ประดับทั้ง 2 ข้าง กำแพงแก้วมีเจดีย์รายโดยรอบอุโบสถ กำแพงแก้วทำเป็นซุ้มประตูทางเข้าหน้าหลังด้านละ 2 ช่อง

**รายนามเจ้าอาวาส**
 พระคำ - พระอ่อน - พระมี - พระฉัน - พระพร - พระครูอั้น - พระครูปัญญาจิตตารักษ์ - พระปลัดมานิตย์ วราภิญโญ

**อ้างอิง**
หนองเสือ
หมวดหมู่:โบราณสถานในจังหวัดนครปฐม
วัดชัยมงคล (กรุงเทพมหานคร)

วัดชัยมงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงรองเมือง เขตปทุมวัน กรุงเทพมหานคร

**ประวัติ**
วัดชัยมงคลสร้างขึ้นมาเมื่อประมาณปี พ.ศ. 2390 ในสมัยพระบาทสมเด็จพระนั่งเกล้าเจ้าอยู่หัว วัดได้รับพระราชทานวิสุงคามสีมาเมื่อปี พ.ศ. 2404 เดิมบริเวณนี้เป็นชุมชนของช่างตีเหล็กและเคยได้ทำพระแสงถวายพระบาทสมเด็จพระนั่งเกล้าเจ้าอยู่หัวจนเป็นที่พอพระราชหฤทัย เมื่อสร้างวัดจึงขนานนามวัดว่า วัดช่างแสง ตามที่มาของชุมชนช่างตีเหล็กแห่งนี้ ต่อมาจึงได้เปลี่ยนชื่อมาเป็น "วัดชัยมงคล" คาดว่าน่าจะเปลี่ยนชื่อหลัง พ.ศ. 2476 เพราะโรงเรียนวัดที่ตั้งในปีนั้นยังใช้ชื่อว่าโรงเรียนวัดช่างแสงอยู่
อุโบสถ
พระประธานในอุโบสถ

**อาคารเสนาสนะ**
อุโบสถมีขนาด 5 ห้อง มีมุขหน้าและหลัง ซุ้มประตูหน้าต่างทำเป็นซุ้มคล้ายซุ้มบันแถลง หลังคาซ้อน 2 ชั้น 2 ตับ ประดับช่อฟ้า ใบระกา หางหงส์ หน้าบันประดับลายปูนปั้นรูปนารายณ์ทรงครุฑ โดยรูปพระนารายณ์สองพระกรอยู่ในท่าพนม อีกสองพระกรถือจักรและตรี รอบอุโบสถมีใบเสมาอยู่บนฐานเตี้ย ๆ ติดกับผนังอุโบสถ รอบอุโบสถมีใบเสมาอยู่บนฐานเตี้ย ๆ ติดกับผนังอุโบสถ รูปทรงของใบเสมาเป็นแบบที่นิยมในสมัยพระบาทสมเด็จพระนั่งเกล้าเจ้าอยู่หัว คือประดับวงกลมที่ตรงกลาง ด้านบนเป็นกลีบบัวทรงชายคลุมสามแฉก เหนือขึ้นไปเป็นรัดเกล้า แต่ใบเสมาของวัดชัยมงคลนั้นใหญ่และหนา ต่างจากใบเสมาทั่วไปในสมัยพระบาทสมเด็จพระนั่งเกล้าเจ้าอยู่หัว ที่บาง เป็นไปได้ว่าเป็นของที่สร้างหรือซ่อมใหม่ในภายหลัง ภายในอุโบสถประดิษฐานพระประธานปางมารวิชัย ประดิษฐานบนฐานชุกชีซึ่งซ้อนกัน 5 ชั้น ประดับลายปูนปั้นกลีบบัวหงายและลายดอกประจำยาม เพดานอุโบสถเขียนทองลายดาวล้อมเดือน ไม่ปรากฏภาพจิตรกรรมฝาผนัง
เจดีย์องค์หนึ่งอยู่หลังอุโบสถ มีเพียงลวดบัวที่ซ้อนกันขึ้นไปคล้ายกับปล้องไฉนแล้วมีปลีอยู่ด้านบนสุด ไม่มีองค์ระฆัง ไม่มีบัลลังก์ ไม่ใช่ทั้งเจดีย์ทรงกลมหรือย่อมุม เจดีย์องค์นี้อยู่คู่กับวัดมานาน ดังปรากฏในชุดภาพถ่ายเก่าของคาร์ล เดอริง ที่เดินทางเข้ามาในสยามในสมัยพระบาทสมเด็จพระจุลจอมเกล้าเจ้าอยู่หัวถึงต้นสมัยพระบาทสมเด็จพระมงกุฎเกล้าเจ้าอยู่หัว โดยบรรยายใต้ภาพว่า "วัดช่างแสง" จากภาพนี้พบว่า เจดีย์องค์นี้เคยมีเจดีย์บริวารที่มุมของฐาน มีรูปทรงคล้าย ๆ กัน ซึ่งปัจจุบันไม่มีอยู่แล้ว และตัวฐานเองก็เปลี่ยนไปมาก

**อ้างอิง**
ชัยมงคล
หมวดหมู่:โบราณสถานในเขตปทุมวัน
หมวดหมู่:ซูเปอร์โนวา (วันพีซ)

หมวดหมู่:ตัวละครในวันพีซ
หมวดหมู่:ตัวละครที่เป็นโจรสลัด
หมวดหมู่:ตัวละครกลุ่มสิบเอ็ด
วัดชำนิหัตถการ

วัดชำนิหัตถการ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงรองเมือง เขตปทุมวัน กรุงเทพมหานคร
ไฟล์:(2022) วัดชำนิหัตถการ เขตปทุมวัน กรุงเทพมหานคร Wat Chamni Hattakarn,Bangkok (1).jpg|left|thumb|หลังคาอุโบสถcenter
พระศรีสรรเพชญทศพลญาณ พระประธานในอุโบสถ (องค์บนสุด)

**ประวัติ**
วัดชำนิหัตถการหรือที่ชาวบ้านเรียกกันว่า วัดสามง่าม เดิมมีนามอีกนามหนึ่งว่า วัดพิกุลทอง เป็นวัดเก่าแก่สร้างมานาน ครั้นเมื่อประมาณ พ.ศ. 2367 พระยาชำนิหัตถการได้มาทำการบูรณะก่อสร้างขึ้นใหม่ แล้วขนานนามว่า วัดพระยาชำนิ ต่อมาพระบาทสมเด็จพระจอมเกล้าเจ้าอยู่หัวพระราชทานนามให้ใหม่เป็น "วัดชำนิหัตถการ" เพื่อเป็นเกียรติอนุสรณ์แก่พระยาชำนิหัตถการผู้สร้างวัด วัดนี้ได้รับพระราชทานวิสุงคามสีมาเมื่อประมาณ พ.ศ. 2447
วิหารพระพุทธไสยาสน์
พระพุทธไสยาสน์

**อาคารเสนาสนะและปูชนียวัตถุ**
อุโบสถเป็นสถาปัตยกรรมแบบพระราชนิยมในพระบาทสมเด็จพระนั่งเกล้าเจ้าอยู่หัว กล่าวคือ หลังคาไม่ประดับเครื่องลำยอง ไม่มีช่อฟ้า ใบระกา หางหงส์ หน้าบันและกรอบหน้าบันประดับปูนปั้นลายพรรณพฤกษาแบบจีน มีการยกคอสอง คือยกส่วนหลังคาขึ้นจากส่วนชายคา ที่คอสองเจาะซุ้มโค้งยอดแหลมโดยรอบ  อุโบสถมีเสาพาไลโดยรอบ แต่เป็นเสาพาไลที่หนากว่าวัดอื่น ๆ ที่ 8 ตำแหน่งโดยรอบปรากฏใบเสมา สลักดอกไม้กลมอยู่ตรงกลางและข้างซ้ายขวา ปลายใบเสมางอน ด้านบนเป็นกลีบบัวทรงชายคลุมและรัดเกล้า เป็นลักษณะของใบเสมาสมัยพระบาทสมเด็จพระนั่งเกล้าเจ้าอยู่หัว ซุ้มประตูหน้าต่างประดับลายอย่างเทศ ภายในอุโบสถประดิษฐานพระพุทธรูปปางมารวิชัยศิลปะสุโขทัย นามว่า พระศรีสรรเพชญทศพลญาณ ด้านหน้ามีพระพุทธรูปปางมารวิชัยประดิษฐานลดหลั่นลงมาอีก 2 องค์ และด้านข้างประดิษฐานพระบรมสารีริกธาตุและพระพุทธรูปยืนจำนวนหนึ่ง
ด้านหลังอุโบสถ คือ วิหารพระพุทธไสยาสน์ หลังคาประดับเครื่องลำยองซึ่งน่าจะต่อเติมในสมัยหลัง หน้าบันประดับลายปูนปั้นพรรณพฤกษา ผนังภายในตอนบนเจาะช่องประดิษฐานพระพุทธรูปโดยรอบ ภายในประดิษฐานพระพุทธไสยาสน์ อยู่ในท่าบรรทมสีหไสยาสน์ หรือนอนตะแคงขวาอย่างพระนอนทั่วไป มีพระรัศมีเป็นเปลว ขมวดพระเกศาเล็ก พระพักตร์ค่อนข้างกลม พระขนงโก่ง นูนขึ้นเป็นสัน พระโอษฐ์เล็ก แย้มพระโอษฐ์ ลักษณะพระพักตร์ที่นิ่งอย่างหุ่นละคร หรือที่เรียกว่าพระพักตร์อย่างหุ่น 
นอกจากนี้ยังมีศาลาประดิษฐานพระสีวลี พระศรีอริยเมตไตรย และพระมหากัจจายนะซึ่งประชาชนนิยมมากราบไหว้ขอพร โดยเฉพาะพระสีวลีปางนั่งซึ่งเป็นองค์แรกของประเทศไทย สร้างในขนาดเท่าคนจริง

**อ้างอิง**
ชำนิหัตถการ
หมวดหมู่:โบราณสถานในเขตปทุมวัน
วัดคลองเตยใน

วัดคลองเตยใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงคลองเตย เขตคลองเตย กรุงเทพมหานคร มีพื้นที่ทั้งหมดประมาณ 12 ไร่ วัดมีชื่อเสียงในด้านทำการฌาปนกิจสุนัขแมวที่ตายแล้ว และยังเป็นสถานที่ที่สืบสานและอนุรักษ์ไม้ดัดโบราณและเขามอ

**ประวัติ**
วัดคลองเตยในสร้างขึ้นเมื่อ พ.ศ. 2350 โดยราษฎรเป็นผู้จัดสร้าง ทิศตะวันออกจรดคลองเตย สาเหตุที่เรียกคลองเตยเป็นเพราะเดิมสองฟากฝั่งคลองเต็มไปด้วยต้นเตย ชาวบ้านจึงนิยมพายเรือมาเก็บใบเตยนำไปใช้ประกอบในส่วนของขนมไทย ปัจจุบันคลองนี้ถูกถมทับเป็นบ้านเรือนประชาชนเกือบทั้งหมด ในอดีตวัดยังเป็นที่ตั้งสโมสรไลออนส์ดุสิต กรุงเทพฯ และเป็นที่ตั้งฝ่ายสาธารณสุข เทศบาลนครกรุงเทพ ปัจจุบันเหลือเพียงโรงเรียนวัดคลองเตยตั้งอยู่ข้างวัด

**ปูชนียวัตถุ**
ภายในอุโบสถประดิษฐาน พระพุทธศรีสรรเพชร เป็นพระพุทธรูปปางสะดุ้งมาร ขนาดหน้าตักกว้าง 7 ศอก ทำด้วยเนื้อหิน ลงรักปิดทอง สร้างขึ้นในช่วงสมัยอยุธยา ทางวัดยังเก็บรักษาตาลปัตรพัดรองในยุคสมัยต่าง ๆ รวมทั้งนาฬิกาแขวนโบราณ

**รายนามเจ้าอาวาส**
 พระอาจารย์ทอง- พระอาจารย์เอก- พระอาจารย์บาง- พระครูธีราภินันท์ (เมี้ยน กลิ่นรื่น)- พระครูธีราภินันท์ ชุบ รุ่งเรือง (หลวงปู่ชุบ)- พระราชสิทธิสุนทร (สมพงษ์ กิตฺติสาโร)

**อ้างอิง**
คลองเตยใน
หมวดหมู่:โบราณสถานในเขตคลองเตย
วัดสะพาน (เขตคลองเตย)

วัดสะพาน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงพระโขนง เขตคลองเตย กรุงเทพมหานคร

**ประวัติ**
วัดสะพานตั้งวัดเมื่อ พ.ศ. 2400 เดิมชาวบ้านเรียกว่า วัดหัวสะพาน เพราะที่ตั้งอยู่ใกล้กับสะพานข้ามคลองซึ่งมีรถไฟไอน้ำวิ่งผ่าน ระหว่างสถานที่รถไฟหัวลำโพงไปยังปากน้ำสมุทรปราการ หนังสืออนุสรณ์ในงานพระราชทานเพลิงศพ ท่านเจ้าคุณพระวินยานุวัติคุณระบุว่า อุโบสถสร้างเมื่อประมาณปี พ.ศ. 2461 การบูรณปฏิสังขรณ์ปรากฏหลักฐานที่ช่อฟ้าใบระกา ระบุว่าซ่อมแซมในปี พ.ศ. 2485

**สิ่งก่อสร้างและเสนาสนะ**
สภาพวัดในปัจจุบัน หากมีฝนตกหรือหน้าน้ำทะเลหนุน น้ำในคลองพระโขนงจะไหลเข้าท่วมขังภายในอุโบสถอยู่เป็นประจำ วัดได้รับพระราชทานวิสุงคามสีมาครั้งหลังเมื่อวันที่ 9 สิงหาคม พ.ศ. 2553 อุโบสถประดิษฐานพระพุทธรูปศิลปะสุโขทัยปางมารวิชัย พระพุทธสิหิงค์จำลอง พระศรีอริยเมตไตรยจำลอง พระพุทธโสธรจำลอง พระพุทธบาทจำลอง พระพุทธมหาสิทธิโชค พระพุทธทสสหัสโกฎิ (หลวงพ่อแสนล้าน) พระพุทธนิรันตราย พระพุทธรูปปางไสยางสน์ พระพุทธรูปปางอุ้มบาตร เป็นต้น ปัจจุบันวัดยังเป็นที่ตั้งของสำนักปฏิบัติธรรมประจำกรุงเทพมหานคร แห่งที่ 18 สถานพยาบาลศูนย์สงเคราะห์ฟื้นฟูผู้ติดยาเสพติด และองค์กรสาธารณประโยชน์ วัดได้เปิดโรงเรียนปริยัติธรรมแผนกธรรม ทำการสอนทุกปีในช่วงเข้าพรรษา 

**งานประเพณี**
วัดมีการจัดงานประเพณีต่าง ๆ เช่น งานทำบุญ ปิดทองไหว้พระ ประเพณีลอยกระทงลอย จัดกิจกรรมบรรพชาสามเณรในช่วงเดือนเมษายนและตุลาคมของทุกปี จัดโครงการอุปสมบทหมู่ ฯลฯ

**รายนามเจ้าอาวาส**
 พระพิศาลธรรมานุสิฐ (สมบูรณ์ กุลวฑฺฒโน) - พระวินยานุวัติคุณ (วิง กิจฺจกาโร)

**อ้างอิง**
สะพาน
หมวดหมู่:โบราณสถานในเขตคลองเตย
วัดอัมพวัน (กรุงเทพมหานคร)

วัดอัมพวัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงถนนนครไชยศรี เขตดุสิต กรุงเทพมหานคร

**ประวัติ**
วัดอัมพวันสร้างในสมัยพระบาทสมเด็จพระนั่งเกล้าเจ้าอยู่หัว ราวปี พ.ศ. 2385 โดยพระยาราชชนะสงคราม (วัน) สร้างเพื่ออุทิศแด่มารดาชื่อ อ่ำ และได้ขนานนามว่า วัดอ่ำวัน ต่อมาเปลี่ยนชื่อเป็น "วัดอัมพวัน" ได้รับพระราชทานวิสุงคามสีมาเมื่อ พ.ศ. 2395 การสร้างและบูรณะเสนาสนะส่วนใหญ่เกิดขึ้นในสมัยของพระครูโสภณวิริยคุณ ในช่วง พ.ศ. 2523 เป็นต้นมา ทั้งอุโบสถ ศาลาการเปรียญ กุฏิ และอาคารพักรับรองเป็นต้น

**อาคารเสนาสนะ**
อุโบสถมีกำแพงแก้วล้อมรอบ ที่มุมกำแพงมีเจดีย์ทรงเครื่องประดับอยู่ทั้ง 4 มุม ปัจจุบันได้รื้อกำแพงแก้วและเจดีย์มุมทั้งสองด้านอุโบสถออก ส่วนด้านหลังสร้างระเบียงคดประดิษฐานพระพุทธรูปภายใน โดยครอบเชื่อมต่อกับอุโบสถและใช้กำแพงแก้วเดิมเป็นผนังระเบียง อุโบสถเป็นทรงโรง ก่อหน้าบันกว้างประดับกรอบช่อฟ้า ใบระกา หางหงส์ พื้นหน้าบันเรียบ ตกแต่งด้วยปูนปั้นลายดอกไม้ร่วงกระจายห่าง ๆ กัน ตรงกลางทำเป็นวงรี ทางข้างในสีแดง ติดด้วยเครื่องกระเบื้องเคลือบที่กลางวง ขอบวงรีประดับลายดอกไม้และริบบิ้น เหนือขึ้นไปสุดหน้าบันมีปูนปั้นลายพวงมาลัยระบายผ้า ปัจจุบันหน้าบันเหลือเห็นเฉพาะด้านหลังอุโบสถ ภายในอุโบสถประดิษฐานพระพุทธรูปเป็นหมู่ จิตรกรรมฝาผนังเขียนขึ้นใหม่ในสมัยปัจจุบัน นอกจากนั้นยังมีการวาดจิตรกรรมฝาผนังที่ศาลาการเปรียญ
วัดยังมีซุ้มเจดีย์แบบพุทธคยา เนื่องจากอดีตเจ้าอาวาสผู้สร้างเคยไปเป็นพระธรรมทูตที่วัดไทย พุทธคยา ประเทศอินเดีย

**อ้างอิง**
อัมพวัน
หมวดหมู่:โบราณสถานในเขตดุสิต
หมวดหมู่:ตัวละครที่เป็นสายลับและจารชน

หมวดหมู่:ตัวละครแบ่งตามอาชีพ
หมวดหมู่:ตัวละครที่เป็นอาชญากร
หมวดหมู่:จารชน
หมวดหมู่:ไซเฟอร์โพล

หมวดหมู่:ตัวละครในวันพีซ
หมวดหมู่:ตัวละครที่เป็นตำรวจลับ
หมวดหมู่:ตัวละครในบันเทิงคดีแบ่งตามหน่วยสืบราชการลับ
หมวดหมู่:ตัวละครสายลับในอนิเมะและมังงะ
หมวดหมู่:ตัวละครที่เป็นสายลับและจารชน
หมวดหมู่:ตัวละครที่เป็นกำลังพลหน่วยรบพิเศษ
หมวดหมู่:ตัวละครที่เป็นผู้ลอบสังหาร
หมวดหมู่:รัฐบาลโลก (วันพีซ)
หมวดหมู่:องค์กรสมมุติ
วัดฟุ้งประชาธรรมาราม

วัดฟุ้งประชาธรรมาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 7 บ้านดอนราวใหม่ ตำบลโรงเข้ อำเภอบ้านแพ้ว จังหวัดสมุทรสาคร ที่ดินตั้งวัดมีเนื้อที่ 28 ไร่ 2 งาน 43 ตารางวา

**ประวัติ**
วัดฟุ้งประชาธรรมารามหรือ วัดดอนราว ตั้งเมื่อวันที่ 22 สิงหาคม พ.ศ. 2516 โดยมีนางฟุ้ง จันทอง เป็นผู้ริเริ่มสร้างวัด เพราะเห็นว่าบริเวณนั้นขาดวัด ในระยะแรกบริจาคที่ดินจำนวน 10 ไร่ 1 งาน 53 ตารางวา ต่อมามีผู้บริจาคยกที่ดินเพิ่มให้และมีผู้มีศรัทธาซื้อเพิ่มอีก คณะกรรมการวัดและชาวบ้านเห็นพ้องต้องกันว่า เพื่อเป็นอนุสรณ์แก่นางฟุ้งจึงขอตั้งชื่อวัดว่า "วัดฟุ้งประชาธรรมาราม" วัดได้รับพระราชทานวิสุงคามสีมาเมื่อวันที่ 30 สิงหาคม พ.ศ. 2520 เขตวิสุงคามสีมากว้าง 40 เมตร ยาว 80 เมตร และได้มีพระทองอยู่ แสงพยับ มารักษาการเป็นรูปแรก ตั้งแต่ พ.ศ. 2510–2511 วัดได้เปิดสอนโรงเรียนพระปริยัติธรรมแผนกธรรมเมื่อ พ.ศ. 2512

**อาคารเสนาสนะ**
อาคารเสนาสนะประกอบด้วยอุโบสถ กว้าง 7.20 เมตร ยาว 17 เมตร สร้างเมื่อ พ.ศ. 2524 เป็นอาคารคอนกรีตเสริมเหล็ก ภายในประดิษฐานพระประธาน เป็นพระพุทธรูปปางมารวิชัย ขนาดหน้าตักกว้าง 39 นิ้ว สร้างเมื่อ พ.ศ. 2499 กุฏิสงฆ์ จำนวน 2 หลัง เป็นอาคารไม้ ศาลาอเนกประสงค์ กว้าง 18.40 เมตร ยาว 37.50 เมตร สร้างเมื่อ พ.ศ. 2533 เป็นอาคารคอนกรีตเสริมเหล็ก อาคารเสนาสนะอื่น ๆ ได้แก่ หอฉัน วิหารพระ หอระฆัง

**งานประเพณี**
ทางวัดได้จัดให้มีการทำบุญทั้ง 8 ค่ำ และ 15 ค่ำ มีการรักษาศีลอุโบสถ และจัดให้มีการแสดงธรรมเทศนาสอนประชาชน นอกจากนี้ยังมีการจัดงานในวันมาฆบูชา วันวิสาขบูชา วันอาสาฬหบูชา วันลอยกระทง วันขึ้นปีใหม่ วันพ่อแห่งชาติ วันตรุษจีน วันสงกรานต์ และวันสารท และยังเป็นสถานที่แข่งขันเรือประเพณีคลองวัดดอนราว

**รายนามเจ้าอาวาส**
 พระทองอยู่ พ.ศ. 2510–2511- พระครูสาครวิริยคุณ พ.ศ. 2512–2522- พระครูสาครธรรมาภรณ์ พ.ศ. 2523–2529- พระครูกัลยาธรรมสาคร พ.ศ. 2530–

**อ้างอิง**
ฟุ้งประชาธรรมาราม
วัดบางโฉลงใน

วัดบางโฉลงใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านเกาะบางโฉลง ตำบลบางโฉลง อำเภอบางพลี จังหวัดสมุทรปราการ มีที่ดินตั้งวัดเนื้อที่  42 ไร่ 3 งาน 12 ตารางวา พื้นที่ตั้งวัดเป็นที่ราบลุ่มมีลักษณะเป็นเกาะเหลี่ยมน้ำล้อมรอบ ทิศเหนือและทิศตะวันออกจดคลองบางโฉลง ทิศใต้และทิศตะวันตกจดคลองอ้อมเกาะ
วัดสร้างเมื่อประมาณ พ.ศ. 2301 สมัยปลายกรุงศรีอยุธยา แต่เดิมมีชื่อว่า วัดเกาะแก้วสว่างอารมณ์ ต่อมาเปลี่ยนชื่อมาเป็น "วัดบางโฉลงใน" เข้าใจว่าเพื่อให้มีนามตรงกับตำบลที่ตั้งวัด วัดได้รับพระราชทานวิสุงคามสีมาเมื่อวันที่ 2 กุมภาพันธ์ พ.ศ. 2499 วัดบางโฉลงในได้รับรางวัลจากกรมการศาสนา กระทรวงศึกษาธิการ 2 ครั้ง คือ วัดพัฒนาตัวอย่าง พ.ศ. 2540 และวัดพัฒนาตัวอย่างที่มีผลงานดีเด่น พ.ศ. 2544
วัดบางโฉลงในมีอุโบสถกว้าง 8.90 เมตร ยาว 17.50 เมตร ภายในประดิษฐานพระพุทธรูปปางมารวิชัย เป็นพระประธาน 2 องค์ กุฏิสงฆ์ 18 หลัง ศาลาการเปรียญไม้สัก หลวงพ่อเพ็ชร และพระสัมฤทธิ์รวม 2 องค์ นอกจากนี้ยังมีเจดีย์ใหญ่ 1 องค์ สร้างขึ้นมาพร้อมกับอุโบสถหลังเก่า
วัดมีประเพณีตักบาตรดอกไม้ ผู้ถือศีลและพุทธศาสนิกชนจะนำดอกไม้มาถวายพระสงฆ์ในวันเข้าพรรษา เพื่อพระสงฆ์ได้นำดอกไม้ไปกระทำพิธีสังฆกรรมในพระอุโบสถ ซึ่งถือปฏิบัติมาเป็นเวลากว่า 100 ปี โดยดอกไม้ที่นำมาตักบาตร ได้แก่ ดอกบัว ดอกมะลิ ดอกเข็ม ดอกเข้าพรรษา ดอกพุทธรักษา และดอกไม้อื่น ๆ ที่มีอยู่ในท้องถิ่น

**อ้างอิง**
บางโฉลงใน
เปิดหัวใจรักใหม่

เปิดหัวใจรักใหม่ (Newness) เป็นภาพยนตร์อเมริกันแนวรัก-ชีวิตในปี ค.ศ. 2017 กำกับโดย เดรก โดเรมัส เขียนบทโดย เบน ยอร์ก โจนส์ และนำแสดงโดย นิโคลัส เฮาลต์, ไลอา คอสตา, คอร์ตนีย์ อีตตัน, แดนนี ฮัสตัน, เจสสิกา เฮนวิก และเอสเธอร์ เพอร์เรล
เปิดหัวใจรักใหม่ ฉายรอบปฐมทัศน์เมื่อวันที่ 25 มกราคม ค.ศ. 2017 ที่เทศกาลภาพยนตร์ซันแดนซ์ และฉายอย่างเป็นทางการในสหรัฐตั้งแต่วันที่ 3 พฤศจิกายน ค.ศ. 2017 โดยลอสซิตี ภาพยนตร์ได้รับเสียงวิจารณ์ทั้งบวกและลบ เว็บไซต์รอตเทนโทเมโทส์กล่าวว่า นักวิจารณ์ร้อยละหกสิบเก้าวิจารณ์ภาพยนตร์เรื่องนี้ในทางทั่วไปแบบคละกัน ขณะที่เว็บไซต์เมทาคริติกได้ให้คะแนนภาพยนตร์เรื่องนี้ 50 จาก 100 คะแนน จากความคิดเห็นของนักวิจารณ์กระแสหลักแปดคนระบุว่า ภาพยนตร์เรื่องนี้ได้รับคำวิพากษ์วิจารณ์ "หลากหลายหรือเฉลี่ยเท่า ๆ กัน"

**นักแสดง**

**อ้างอิง**

**แหล่งข้อมูลอื่น**
 6408226
หมวดหมู่:ภาพยนตร์ที่ออกฉายในปี พ.ศ. 2560
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่มีฉากในรัฐแคลิฟอร์เนีย
หมวดหมู่:ภาพยนตร์ที่ถ่ายทำในลอสแอนเจลิส
เอกซ์วิดีโอส์

เอกซ์วิดีโอส์ (XVideos) เป็นเว็บไซต์ดูและแชร์วิดีโองานลามกที่ก่อตั้งขึ้นในปารีสเมื่อปี ค.ศ. 2007 ซึ่งขณะนี้เว็บไซต์ได้จดทะเบียนกับบริษัท ว็อยเตเรเกเซเซ็ด โอลดิง ของสาธารณรัฐเช็ก เมื่อเดือนมิถุนายน ค.ศ. 2020 เว็บไซต์นี้ได้เป็นเว็บไซต์ลามกที่มีผู้เยี่ยมชมมากที่สุด และเป็นเว็บไซต์ที่มีผู้เยี่ยมชมมากที่สุดอันดับ 8 ของโลก
ว็อยเตเรเกเซเซ็ด โอลดิง ยังเป็นเจ้าของแบงโบรส์, ดีดี เนตเวิร์ก, นิตยสารเพนท์เฮาส์, ไพรเวตมีเดียกรุป, เอโรเกมส์ และมีส่วนได้เสียในการควบคุมโปรดักชันที่รวมตัวกันภายใต้แบรนด์ลีเกิลพอร์โน

**ประวัติ**
เว็บไซต์เอกซ์วิดีโอส์ก่อตั้งขึ้นในปารีสเมื่อปี ค.ศ. 2007 โดยสเตฟาน มีแชล ปาโกล ผู้เป็นเจ้าของชาวฝรั่งเศส เว็บไซต์เอกซ์วิดีโอส์ทำหน้าที่เป็นผู้รวบรวมสื่อลามก ซึ่งเป็นเว็บไซต์ประเภทหนึ่งที่ให้การเข้าถึงเนื้อหาสำหรับผู้ใหญ่ในลักษณะเดียวกับที่ยูทูบทำสำหรับเนื้อหาทั่วไป เว็บไซต์เอกซ์วิดีโอส์มีคลิปจากวิดีโอระดับมืออาชีพ ผสมกับเนื้อหามือสมัครเล่น และเนื้อหาประเภทอื่น ๆ ภายในปี ค.ศ. 2012 เอกซ์วิดีโอส์ได้เป็นเว็บไซต์ลามกที่ใหญ่ที่สุดในโลก โดยมีการดูเพจมากกว่า 1 แสนล้านครั้งต่อเดือน ฟาบีอาน ทืลมัน ซึ่งเป็นเจ้าของบริษัทไมด์กีก ได้พยายามซื้อเว็บไซต์เอกซ์วิดีโอส์ในปี ค.ศ. 2012 เพื่อสร้างการผูกขาดเว็บไซต์ฉายภาพอนาจาร ส่วนเจ้าของเว็บไซต์เอกซ์วิดีโอส์ชาวฝรั่งเศสได้ปฏิเสธข้อเสนอที่มีการรายงานยอดมากกว่า 120 ล้านดอลลาร์ โดยกล่าวว่า "ขออภัย กระผมต้องไปเล่นเดียโบล II" ครั้นในปี ค.ศ. 2014 เว็บไซต์เอกซ์วิดีโอส์พยายามที่จะบังคับให้ผู้ให้บริการเนื้อหาให้คำมั่นว่าจะสละสิทธิ์ในการลบวิดีโอออกจากบัญชีของตนหรือปิดบัญชีทันที

**การเข้าชมเว็บและการจัดอันดับ**
ในเดือนมิถุนายน ค.ศ. 2020 เว็บไซต์เอกซ์วิดีโอส์ได้รับการจัดอันดับให้เป็นเว็บไซต์ยอดนิยมอันดับ 8 ของโลกโดยซิมิลาร์เว็บในหมวดหมู่โดยรวม และเป็นอันดับ 1 ในหมวดหมู่สำหรับผู้ใหญ่ที่มีการเข้าชมมากกว่า 3 พันล้านครั้งต่อเดือน
ส่วนเอกซ์เอ็นเอกซ์เอกซ์ ซึ่งเป็นมิเรอร์ไซต์ของเอกซ์วิดีโอส์ เป็นเว็บไซต์ที่มีผู้เยี่ยมชมมากที่สุดเป็นอันดับ 9 โดยรวม และเป็นเว็บไซต์ที่มีผู้เยี่ยมชมมากที่สุดเป็นอันดับ 2 ในหมวดหมู่สำหรับผู้ใหญ่ 
เมื่อรวมกันแล้ว เอกซ์วิดีโอส์และเอกซ์เอ็นเอกซ์เอกซ์มียอดการเข้าชมมากกว่า 5 พันล้านครั้งต่อเดือน นับเป็นการเข้าชมไมด์กีกของคู่แข่งที่ใกล้ที่สุดเป็นสองเท่า

**ดูเพิ่ม**
 สื่อลามกทางอินเทอร์เน็ต

**อ้างอิง**
หมวดหมู่:เว็บไซต์ลามกในประเทศเช็กเกีย
นือกุซ

ไฟล์:Seal tewodros.jpg|thumb|พระราชลัญจกรของจักรพรรดิ (นือกุซ) เตโวโดรสที่ 2
นือกุซ (กืออึซ: ንጉሥ, nəgueś; เทียบነጋሲ, negus) เป็นชื่อตำแหน่งในภาษากลุ่มเซมิติกแถบเอริเทรียกับเอธิโอเปียตอนเหนือ ใช้สื่อถึงพระมหากษัตริย์ เช่น บาฮ์รีเนกาซี (Bahri Negasi, "ราชาแห่งท้องทะเล") ของราชอาณาจักรเมดรีบาฮ์รีในเอริเทรียช่วงก่อน ค.ศ. 1890 และเนกุสแห่งเอธิโอเปียในช่วงก่อน ค.ศ. 1974 ในธรรมเนียมอิสลามเรียกเนกุสว่า อันนะญาชี (النجاشي)

**ภาพรวม**
นือกุซ เป็นคำนามที่แผลงมาจากรากศัพท์ ngś ในกลุ่มภาษาเซมิติกแบบเอริเทรียและเอธิโอเปีย หมายถึง "ครองราชย์" ในเวลาต่อมาชื่อตำแหน่งนี้มักแปลเป็น "กษัตริย์" หรือ "จักรพรรดิ" ในคัมภีร์ไบเบิลและวรรณกรรมอื่น ๆ ในสมัยหลังจะใช้คำนี้เป็นคำนำหน้านามผู้ว่าการจังหวัด (อาณาจักร) สำคัญ ได้แก่ กอจจัม, เบเกมเดอร์, โวลโล, ตึกรัย, อาณาจักรริมทะเล และชีวา
ในหนังสือ Through the Lands of the Serb ใน ค.ศ. 1904 อีดิท เดอรัม นักมานุษยวิทยาชาวอังกฤษ เสนอแนะอย่างไม่ถูกต้องโดยไม่มีหลักฐานว่า คำว่า นือกุซ แผลงมาจากชื่อหมู่บ้านเญกูชี (Njegushi) ในเฮอร์เซโกวีนา

**ดูเพิ่ม**
 จักรพรรดิแห่งเอริเทรียหรือเมดรีบาฮ์รี - เคบรา นากาสต์ 

**อ้างอิง**
หมวดหมู่:ขุนนางเอธิโอเปีย
หมวดหมู่:ประมุขแห่งรัฐ
หมวดหมู่:ตำแหน่งขุนนาง
หมวดหมู่:ตำแหน่งกษัตริย์
หมวดหมู่:บรรดาศักดิ์
หมวดหมู่:ฐานันดรศักดิ์
มัสยิดตงกวาน

มัสยิดตงกวาน (t=) เป็นมัสยิดในซีหนิง มณฑลชิงไห่ ประเทศจีน ซึ่งเป็นมัสยิดที่ใหญ่ที่สุดในมณฑลชิงไห่

**ประวัติ**
อาคารเดิมสร้างขึ้นใน ค.ศ. 1380 โดยมีซุ้มประตูขาวสวยงามในบริเวณข้างนอกของตึกกว้าง ซึ่งมีโดมเขียวและขาว และมินาเรตสูง 2 ต้น
นายพลหม่า ฉี และหม่า ปู้ฟาง ควบคุมมัสยิดตงกวานในช่วงที่พวกเขาเป็นผู้ว่าการทหารแห่งมณฑลชิงไห่

**ภาพ**

**ดูเพิ่ม**
 ศาสนาอิสลามในประเทศจีน- รายชื่อมัสยิดในประเทศจีน

**อ้างอิง**
ตงกวาน
หมวดหมู่:สิ่งก่อสร้างในมณฑลชิงไห่
หมวดหมู่:ซีหนิง
โปรเทนนิส: เวิลด์คอร์ต

โปรเทนนิส: เวิลด์คอร์ต (プロテニスワールドコート; italic=yes) เป็นเกมอาร์เคดกีฬาเทนนิสที่นัมโควางจำหน่ายในปี ค.ศ. 1988 เฉพาะในประเทศญี่ปุ่นเท่านั้น ซึ่งทำงานในฮาร์ดแวร์นัมโคซิสเตม 1 และได้รับแรงบันดาลใจจากเกมแฟมิลีเทนนิสของแฟมิคอมในปี ค.ศ. 1987 ส่วนเดือนสิงหาคม ค.ศ. 1998 เกมดังกล่าวได้รับการย้ายไปยังระบบคอนโซลพีซี เอนจิน ซึ่งมีการเพิ่มโหมดภารกิจเล่นตามบทบาทใหม่ในการเล่นเทนนิส และต่อมาได้รับการย้ายไปยังคอนโซลเทอร์โบกราฟซ์-16 ของอเมริกาเหนือโดยเอ็นอีซีภายใต้ชื่อเวิลด์คอร์ตเทนนิส (italic=yes) ในปี ค.ศ. 1989 รวมถึงมีภาคต่อชื่อซูเปอร์เวิลด์คอร์ตที่ได้รับการเปิดตัวในปี ค.ศ. 1992 ซึ่งทำงานในฮาร์ดแวร์นัมโค เอ็นเอ-1 และอนุญาตให้ผู้เล่นเล่นพร้อมกันได้ถึงสี่คน

**รูปแบบการเล่น**
เมื่อเริ่มเกมผู้เล่นจะต้องเลือกแบบ "เดี่ยว" (ผู้เล่นที่ 1 ปะทะผู้เล่นที่ 2) หรือแบบ "คู่" (ทีมผู้เล่นปะทะทีมซีพียู) จากนั้นพวกเขาจะต้องเลือกผู้เล่นหนึ่งในยี่สิบคน (ชายสิบคน, หญิงแปดคน และหุ่นยนต์สองตัว) ก่อนที่จะเลือกหนึ่งในสามสนามที่แตกต่างกัน (นครนิวยอร์กแข็ง, ลอนดอนหญ้า และปารีสดิน) จากนั้นพวกเขาต้องเลือกว่าต้องการให้การแข่งขันมีความยาวหนึ่งหรือสามเซต และเมื่อพวกเขาทำเช่นนั้น ผู้เล่นที่ได้รับเลือกสองคน (หรือสี่คน) จะออกมา และเข้าประจำตำแหน่งในสนาม ผู้เล่นต้องใช้ก้านควบคุมแปดทิศทางเพื่อบังคับผู้เล่นที่เลือกไปรอบ ๆ ครึ่งสนาม และปุ่มสองปุ่มเพื่อตีลูกด้วยไม้ แต่เช่นเดียวกับในการแข่งขันเทนนิส การฟาล์ว, ลูกเสริฟกระทบตาข่าย และการดิวซ์สามารถเกิดขึ้นได้ (แต่สามารถปิดการตั้งค่า "ดิวซ์" ในเมนูตัวเลือกได้)

**การตอบรับ**
เกมดังกล่าวได้รับการวิจารณ์ในเชิงบวกจากนักวิจารณ์ ซึ่งนิตยสารคอมพิวเตอร์แอนด์วิดีโอเกมส์ได้วิจารณ์เวอร์ชันพีซี เอนจิน โดยให้คะแนนเกมนี้ที่ 94 เปอร์เซ็นต์ใน ค.ศ. 1989 และระบุว่า "ผู้เล่นสี่คนสามารถเล่นพร้อมกันได้ในเกมเทนนิสที่น่าทึ่งอย่างยิ่งนี้" ด้วย "ความน่าดึงดูดใจที่ยั่งยืนอย่างมาก" ส่วนนิตยสารเอซได้วิจารณ์เวอร์ชันพีซี เอนจิน ใน ค.ศ. 1989 โดยให้คะแนน 935 คะแนนจาก 1,000 คะแนน และระบุว่าเป็นเกมที่ดีที่สุดอันดับสามสำหรับเครื่องเล่นดังกล่าว รองจากอาร์-ไทป์ และไฟนอลแลปทวิน พวกเขากล่าวว่าเวิลด์เทนนิสเป็น "เกมพีซี เอนจิน ที่ดีที่สุดในด้านกีฬา" และ "มีทุกอย่าง" รวมถึง "กราฟิกที่ยอดเยี่ยม, ทอปสปิน, ลูกหยอด, การตีแบบตีวอลเลย์" ที่น่าเชื่อถือ "การแยกหน้าจอ 3 มิติ" และโหมด "การผจญภัยแบบอาร์เคด"

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2531
หมวดหมู่:วิดีโอเกมอาร์เคด
หมวดหมู่:วิดีโอเกมเทนนิส
หมวดหมู่:เกมสำหรับเทอร์โบกราฟซ์-16
หมวดหมู่:วิดีโอเกมที่พัฒนาขึ้นในประเทศญี่ปุ่น
สุสานทหารสัมพันธมิตรตาน-พยูซะยะ

สุสานทหารสัมพันธมิตรตาน-พยูซะยะ (သံဖြူဇရပ်စစ်သင်္ချိုင်း) เป็นสุสานของเชลยศึกที่ถูกญี่ปุ่นจับกุมและเสียชีวิตระหว่างการสร้างทางรถไฟสายมรณะในประเทศพม่า ตั้งอยู่ในตาน-พยูซะยะซึ่งอยู่ห่างจากเมาะลำเลิงไปทางทิศใต้ 65 กิโลเมตร โดยตาน-พยูซะยะถือเป็นสถานีปลายทางของทางรถไฟสายมรณะ และเป็นจุดเชื่อมกับเส้นทางรถไฟหลักในพม่า (ทางรถไฟพม่า-สยาม)
มีการเปิดสุสานนี้ในวันที่ 10 ธันวาคม ค.ศ. 1946 โดยนายพลอองซาน (พ่อของอองซานซูจี) และผู้ว่าการเซอร์ ฮิวเบิร์ต แรนซ์ ซึ่งเปิดทุกวันในเวลา 07:00-17:00 น.

**จำนวนศพ**
กางเขนเดิมที่สุสาน
มีร่างของเชลยศึก 3,626 คนที่ได้รับการฝังที่นี่- ชาวอังกฤษ 1,651 คน - ชาวออสเตรเลีย 1,335 คน - ชาวดัตช์ 621 คน- ทหารอินเดีย 15 นาย - ชาวนิวซีแลนด์ 3 คน - ชาวแคนาดา 1 คน
และ- ไม่ทราบสัญชาติ 72 คน

**หลังสงคราม**
ทางการท้องถิ่นได้สร้างพิพิธภัณฑ์ขนาดเล็กเป็นอนุสรณ์ถึงผู้เคราะห์ร้ายที่สร้างรางรถไฟ

**ดูเพิ่ม**
 สุสานทหารสัมพันธมิตรดอนรัก - ในประเทศไทย- สุสานสงครามเทาะจั่น - ในประเทศพม่า- สะพานข้ามแม่น้ำแคว

**อ้างอิง**
หมวดหมู่:อนุสรณ์สถานสงครามโลกครั้งที่สอง
หมวดหมู่:ทางรถไฟสายมรณะ
หมวดหมู่:ตาน-พยูซายะ
หมวดหมู่:สุสานทหาร
หมวดหมู่:สุสานในสงครามโลกครั้งที่สอง
หมวดหมู่:สุสานในประเทศพม่า
หมวดหมู่:สถานที่ท่องเที่ยวในประเทศพม่า
ซูเปอร์เวิลด์คอร์ต

ซูเปอร์เวิลด์คอร์ต (スーパーワールドコート; Super World Court) เป็นอาร์เคดเกมเทนนิสที่นัมโคเผยแพร่ในปี ค.ศ. 1992 ทั่วโลก ซึ่งทำงานในฮาร์ดแวร์นัมโค เอ็นเอ-1 และตามชื่อ เกมนี้เป็นภาคต่อของโปรเทนนิส: เวิลด์คอร์ต ซึ่งเปิดตัวสี่ปีก่อนหน้า ในช่วงเริ่มเกมผู้เล่นจะต้องเลือกแบบ "เดี่ยว" (ผู้เล่นที่ 1 ปะทะซีพียู/ผู้เล่นที่ 2) หรือแบบ "คู่" (ผู้เล่นที่ 1 และซีพียู/ผู้เล่นที่ 2 ปะทะผู้เล่นที่ 3/ซีพียู และผู้เล่นที่ 4/ซีพียู) จากนั้นจะต้องเลือกหนึ่งในสิบหกผู้เล่นใหม่ และเลือกหนึ่งในสี่สนามใหม่ (สหรัฐแข็ง, ฝรั่งเศสดิน, สหราชอาณาจักรหญ้า และนัมโคสนุกสนาน) จากนั้นผู้เล่นจะต้องตัดสินใจว่าต้องการให้การแข่งขันมีความยาวหนึ่งหรือสามเซต ส่วนแพ็ก-แมน ซึ่งเป็นตัวละครที่เป็นสัญลักษณ์ของบริษัท ก็ปรากฏตัวที่สนามนัมโค ทั้งนี้ ตัวจับเวลาจะนับถอยหลังจากสูงสุด 360 วินาที (ขึ้นอยู่กับวิธีการตั้งค่าตู้) ที่มุมขวาบนของหน้าจอ หากหมดตามเวลาที่กำหนด ผู้เล่นจะต้องหยอดเหรียญอีกภายในสิบวินาทีหากต้องการเล่นต่อ เพราะหากไม่ทำเช่นนั้นผู้เล่นที่แพ้ (หรือทีมหากมีผู้เล่นสามหรือสี่คน) จะถูกปรับแพ้ในเกมทันที

**การตอบรับ**
ในประเทศญี่ปุ่น เกมแมชชีนได้จัดอันดับซูเปอร์เวิลด์คอร์ตในฉบับวันที่ 1 พฤษภาคม ค.ศ. 1993 ว่าเป็นเกมอาร์เคดบนโต๊ะที่ประสบความสำเร็จมากที่สุดอันดับที่สิบแปดของปี

**อ้างอิง**

**แหล่งข้อมูลอื่น**
 9969-  Super World Court at the Arcade History database
หมวดหมู่:วิดีโอเกมที่ออกวางจำหน่ายในปี พ.ศ. 2535
หมวดหมู่:เกมตู้
หมวดหมู่:วิดีโอเกมเทนนิส
หมวดหมู่:วิดีโอเกมภาคต่อ
หมวดหมู่:วิดีโอเกมที่พัฒนาขึ้นในประเทศญี่ปุ่น
วัดสวัสดิ์วารีสีมาราม

วัดสวัสดิ์วารีสีมาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ติดคลองสามเสน ในแขวงถนนนครไชยศรี เขตดุสิต กรุงเทพมหานคร มีเนื้อที่ 11 ไร่ 2 งาน

**ประวัติ**
วัดสวัสดิ์วารีสีมารามสร้างเมื่อ พ.ศ. 2375 ในรัชสมัยพระบาทสมเด็จพระนั่งเกล้าเจ้าอยู่หัว สร้างโดยพระยาสวัสดิ์วารี (เจ๊สัวฉิม) และได้รับพระราชทานวิสุงคามสีมาในปีเดียวกัน ชาวบ้านเรียกวัดนี้ว่า "วัดแคสามเสน" หลังจากสร้างวัดได้มีการสร้างและบูรณะเสนาสนะต่าง ๆ เป็นระยะ ส่วนใหญ่อยู่ในช่วงหลัง พ.ศ. 2510 และมีการบูรณะครั้งใหญ่เมื่อ พ.ศ. 2539 นอกจากนี้วัดยังได้สร้างโรงเรียนประชาบาลในพื้นที่วัด โดยเปิดสอนเมื่อ พ.ศ. 2475
หมู่พระพุทธรูปในอุโบสถ

**อาคารเสนาสนะ**
อุโบสถมีรูปแบบตามพระราชนิยมพระบาทสมเด็จพระนั่งเกล้าเจ้าอยู่หัว คือ เป็นทรงโรงมีระเบียงและพาไลรอบ มีเสารองรับพาไลเป็นเสาสี่เหลี่ยมเรียบไม่ประดับบัวหัวเสา ระหว่างช่องเสาเชื่อมต่อด้วยพนักระเบียง เครื่องบนเป็นหลังคาซ้อน 2 ชั้น หน้าบันตกแต่งลวดลายดอกไม้และสัตว์มงคล ไม่ประดับช่อฟ้า ใบระกา หางหงส์ แต่แทนที่ด้วยปูนปั้นหัวนาค บันไดทางขึ้นมีพนักโค้ง ปลายบันไดประดับสิงโตจีนศิลา ภายในอุโบสถไม่มีภาพจิตรกรรมฝาผนัง มีแต่จิตรกรรมบนเพดานซึ่งของเดิมชำรุดและได้ทำการบูรณะใหม่เมื่อ พ.ศ. 2539 โดยพยายามคงสภาพเดิมไว้ พื้นเพดานทาสีแดง มีรูปลายจีนในวงกลมเสมือนเป็นดาวเพดาน ล้อมด้วยตัวค้างคาว มีขื่อประดับลายมังกร 2 ตัว หันเข้าด้วยกัน พระพุทธรูปจัดเป็นหมู่บนฐานชุกชี พระประธานเป็นพระพุทธรูปปางมารวิชัยมีเครื่องพระพักตร์ ด้านหน้าบนสุดบนฐานชุกชีประดิษฐานพระพุทธรูปทรงเครื่อง 2 องค์
หน้าอุโบสถนอกกำแพงแก้ว มีเจดีย์ทรงระฆังสีขาว เจดีย์รายทั้ง 4 กล่าวกันว่าเจ้าจอมท่านหนึ่งสร้างไว้เพื่อบรรจุอัฐิบุคคลในวงศ์ตระกูล มีป้ายจารึกชื่ออยู่ที่เจดีย์ว่า เจ้าจอมแก้วในรัชกาลที่ 5 และป้ายสกุลปาลกะวงศ์ ซึ่งคงเป็นตระกูลที่เคยอยู่หรือมีที่ดินอยู่ตรงข้ามวัด

**อ้างอิง**
สวัสดิ์วารีสีมาราม
หมวดหมู่:โบราณสถานในเขตดุสิต
วัดสุคันธาราม (กรุงเทพมหานคร)

วัดสุคันธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ติดกับคลองสามเสน ในแขวงสวนจิตรลดา เขตดุสิต กรุงเทพมหานคร มีที่ดินตั้งวัดเนื้อที่ 10 ไร่ 1 งาน 88 ตารางวา
วัดสุคันธารามสร้างประมาณ พ.ศ. 2450 โดยตระกูลสุวรรณมาลิกร่วมกับประชาชนสร้างวัดและได้ขนานนามว่า วัดใหม่ ต่อมาเปลี่ยนนามเป็น "วัดสุคันธาราม" และได้รับพระราชทานวิสุงคามสีมาเมื่อประมาณ พ.ศ. 2461 ได้ผูกพัทธสีมาเมื่อวันที่ 19 มีนาคม พ.ศ. 2463 และได้เปิดสอนพระปริยัติธรรมมาตั้งแต่ พ.ศ. 2501 และทางวัดยังให้หน่วยราชการต่าง ๆ ใช้ศาลาการเปรียญเป็นที่บริการด้านต่าง ๆ กับประชาชนด้วย เมื่อ พ.ศ. 2547 เจ้าพระคุณสมเด็จพระมหาธีราจารย์เดินทางมาเป็น ประธานในพิธีเปิดฉลองศาลาบำเพ็ญกุศลศพหลังใหม่
วัดมีเจดีย์สมัยรัตนโกสินทร์ พระพุทธรูปที่สำคัญได้แก่ พระพุทธเฉลิมราชย์มหามงคล หลวงพ่อดำ หลวงพ่อพุทธโสธร พระพุทธเชษฐโลกคัมภีร์ญาณ พระมหากัจจายนะ พระร่วงโรจนฤทธิ์ และพระสีวลีเป็นต้น

**รายนามเจ้าอาวาส**
 พระอธิการเก๊า- พระอธิการเส็ง- พระอธิการนวม พ.ศ. 2485- พระครูวรวัฒน์วิศาล (จี่ เตชวโร) พ.ศ. 2485–2522- พระครูสุคนธาภิรักษ์ (เปล่ง จิตฺตสํวโร) พ.ศ. 2523–2535- พระครูศรีบุญญาภิรักษ์ (เฉลิม อธิปุญโญ) พ.ศ. 2536–2549- พระครูปลัดดิลกวัฒน์ (ทินวัฒน์ จนฺทวํโส) พ.ศ. 2551–2556- พระครูสุคันธสีลวิลาส (เดชาธร ปริยตฺติธโร) พ.ศ. 2557–ปัจจุบัน

**อ้างอิง**
สุคันธาราม
หมวดหมู่:โบราณสถานในเขตดุสิต
วัดบึงบัว (กรุงเทพมหานคร)

วัดบึงบัว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงลำปลาทิว เขตลาดกระบัง กรุงเทพมหานคร
วัดบึงบัวได้รับอนุญาตให้สร้างวัดเมื่อวันที่ 20 กุมภาพันธ์ พ.ศ. 2459 ชาวบ้านขนานนามตามลักษณะภูมิประเทศโดยที่บริเวณตั้งวัดเดิมเป็นบึงมีบัวเต็มไปหมด เมื่อสร้างวัดแล้วจึงเรียกนามว่า "วัดบึงบัว" มาจนตราบเท่าทุกวันนี้ วัดบึงบัวได้รับพระราชทานวิสุงคามสีมาเมื่อวันที่ 17 กันยายน พ.ศ. 2469 ได้รับพระราชทานวิสุงคามสีมาครั้งหลังเมื่อวันที่ 8 พฤศจิกายน พ.ศ. 2526 ปัจจุบันมีเจ้าอาวาสคือ พระครูศรีปทุมาภินันท์ (สุรพล ป.ธ.๖)
จากข้อมูลของชาวบ้านชุมชนบึงบัว เล่าว่า ที่มาของวัดก็คือนายจ่างและนางโหมด ด้วงกลัด ได้ยกที่ดินให้สร้างวัด มีการขุดดินถมเป็นโคก มีการสร้างโบสถ์ กุฏิ ศาลา และได้ยกที่ดินให้โรงเรียนวัดบึงบัว เดิมโรงเรียนใช้ศาลาวัด และได้ย้ายออกไปสร้างหลังแรกปี พ.ศ. 2499 บริเวณวัดมีบ่อสระหลายแห่งอันเกิดจากการเอาดินมาพูนโคกให้สูงพ้นน้ำ การพัฒนาวัดจึงต้องนำดินมาถมวัดตลอดมา ในช่วงการใช้เรือก็บรรทุกเรือ ช่วงหลังใช้รถก็บรรทุกรถสิบล้อมาถม จนทุกวันนี้วัดบึงบัวมีลานวัดที่กว้าง

**อ้างอิง**
บึงบัว
หมวดหมู่:โบราณสถานในเขตลาดกระบัง
วัดคลองเตยนอก

วัดคลองเตยนอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงคลองเตย เขตคลองเตย กรุงเทพมหานคร

**ประวัติ**
วัดคลองเตยนอกเป็นวัดเก่าแก่วัดหนึ่ง ตั้งมานาน แต่ไม่ปรากฏหลักฐานแน่ชัดว่าสร้างขึ้นในสมัยใด ถึงกระนั้นจากข้อมูลตั้งวัดของกรมการศาสนาระบุว่าตั้งวัดเมื่อ พ.ศ. 2370 สำหรับนามของวัด เดิมมีชื่อว่า วัดกุเกษมคงคาราม ตั้งชื่อตามเจ้าของที่ผู้ถวายที่ดินให้สร้างวัดและผู้บริจาคเงินสร้างถาวรวัตถุในวัด กล่าวคือ ผู้ถวายที่ดินมีชื่อว่า "กุ" ส่วนผู้บริจาคเงินสร้างวัดมีชื่อว่า "เกษม" จึงได้นำชื่อของทั้งสองท่านมาต่อเข้ากันเป็น "กุเกษม" และอาศัยว่าสถานที่นั้นอยู่ใกล้แม่น้ำจึงนำคำว่า "คงคาราม" รวมกันเป็น "วัดกุเกษมคงคาราม" แปลได้ความว่า วัดริมแม่น้ำของท่านที่ชื่อว่ากุและเกษมเป็นผู้สร้าง 
ต่อมาจะด้วยสาเหตุอันใดไม่ปรากฏชัด ชาวบ้านทั่วไปเรียกชื่อวัดนี้เปลี่ยนไปจากเดิมเป็น วัดบ้านเล่า สันนิษฐานว่าเนื่องมาจากวัดนี้ตั้งอยู่ปากคลองบ้านลาว ณ สถานที่ดังกล่าว มีชาวรามัญและชาวลาวอพยพมาจากที่ใดไม่ทราบ มาตั้งบ้านเรือนอยู่เป็นจำนวนมาก ปากคลองแห่งนี้จึงได้ชื่อว่า "ปากคลองบ้านลาว" เพราะมีชาวลาวมาอาศัย จึงถูกขนานนามว่า "วัดบ้านลาว" แต่ภายหลังคงเพี้ยนมาเป็น "วัดบ้านเล่า" 
ส่วนนามวัดในปัจจุบันที่ชื่อ "วัดคลองเตยนอก" มาจากสถานที่ตั้งวัดอยู่ในท้องที่แขวงคลองเตย แต่เนื่องจากมีวัดคลองเตยอีกแห่งคือวัดคลองเตยใน วัดแห่งนี้จึงชื่อวัดคลองเตยนอก

**อาคารเสนาสนะ**
อุโบสถหลังเดิมเป็นแบบทรงไทยที่เรียกกันทรงมนิลา หลังคามุงด้วยกระเบื้องดินเผา ช่อฟ้าใช้ปูนปั้นเป็นรูปพญานาคยกหางขึ้นไปจนบรรจบชนกันบนยอดจั่ว ห้อยหัวลงมายังเชิงชายทั้งสองด้าน หน้าบันทั้งด้านหน้าหลังปั้นด้วยปูน เป็นลายเครือเถาและดอกพุดตานประดับด้วยจานเบญจรงค์ลายคราม มีพาไลหลังคายื่นออกมาด้านหน้าอุโบสถ
อุโบสถหลังใหม่สร้างเมื่อ พ.ศ. 2522 ทรงไทยหลังคา 3 ชั้น มีซุ้มประตูหน้าต่าง หน้าบัน คันทวย บัวปลายเสาปั้นด้วยปูนลงรักปิดทองประดับกระจก ฝาผนังภายในมีจิตรกรรมฝาผนังเกี่ยวกับเรื่องพุทธประวัติและพระเจ้าสิบชาติ อาคารเสนาสนะอื่น ๆ ได้แก่ กุฏิสงฆ์ 12 หลัง ศาลาบำเพ็ญกุศล และฌาปนสถาน

**รายนามเจ้าอาวาส**
 เจ้าอธิการกลุด - พระอธิการอยู่- พระอธิการแก้ว- พระอธิการขาว- พระอธิการแฉ่ง- พระหลุย สิริวฑฺฒโน (รักษาการแทนเจ้าอาวาส)- พระมหาสิริ- พระครูนนทวรวัฒน์- พระมหานพโรจน์ ธมฺมิโก (ปธ.๗) พ.ศ. 2557–ปัจจุบัน

**อ้างอิง**
คลองเตยนอก
หมวดหมู่:สิ่งก่อสร้างริมแม่น้ำเจ้าพระยา
วัดประชาโฆสิตาราม

วัดประชาโฆสิตาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านวัดประชา ตำบลปลายโพงพาง อำเภออัมพวา จังหวัดสมุทรสงคราม

**ประวัติ**
วัดประชาโฆสิตารามเดิมมีชื่อว่า วัดบางนกแขวก ตามชื่อคลองและชื่อหมู่บ้าน สันนิษฐานว่าสร้างเมื่อปี พ.ศ. 2251 ตรงกับปลายสมัยพระเจ้าเสือ กษัตริย์องค์ที่ 19 แห่งกรุงศรีอยุธยา ตามประวัติเท่าที่สืบค้นได้ ในสมัยพระอธิการช่อเป็นเจ้าอาวาส ได้มีการย้ายพระอุโบสถหลังเก่าไปทางทิศเหนือของวัด ลักษณะของพระอุโบสถเป็นแบบอาคารไม้มุงด้วยจากและได้ขอพระราชทานวิสุงคามสีมาใหม่ ต่อมาในสมัยของพระอธิการผึ้งซึ่งเป็นเจ้าอาวาสปกครองต่อ ในราวปี พ.ศ. 2422 นายเมืองและนางขำได้มีจิตศรัทธาปฏิสังขรณ์ขึ้นมาใหม่เปลี่ยนมาเป็นแบบก่ออิฐถือปูน มุงด้วยกระเบื้องดินเผา สร้างทับหลังเก่า และได้สร้างพระประธานขึ้นใหม่หนึ่งองค์ หน้าตักกว้าง 3 ศอก 9 นิ้ว
ราวปี พ.ศ. 2443 วัดได้ย้ายศาลาการเปรียญจากริมน้ำไปทางทิศใต้และเปลี่ยนแปลงให้กว้างขวางกว่าเดิม ในปีเดียวกันนี้ นายเมืองและนางขำได้สร้างหอสวดมนต์อีกหลังหนึ่ง ต่อมา พ.ศ. 2463 อุโบสถชำรุดทรุดโทรมจึงได้รื้อแล้วปลูกสร้างใหม่โดยก่อสร้างในที่เก่า หลังคามุงด้วยกระเบื้องดินเผาและสร้างกำแพงแก้วล้อมรอบ
ต่อมา พ.ศ. 2480 นางตาบ กล้ายประยงค์ ได้มอบกรรมสิทธิ์ที่ดินให้ 4 ไร่ 2 งาน 35 ตารางวา โดยได้ปลูกสร้างอาคารเรียนและสร้างโรงเรียน และได้มอบบ้านทรงไทย 2 ชั้น เพื่อปลูกสร้างโรงเรียนพระปริยัติธรรม จวบจนปี พ.ศ. 2485 ได้เปลี่ยนชื่อวัดจาก "วัดบางนกแขวก" มาเป็น "วัดประชาโฆสิตาราม" อันมีความหมายว่า "วัดเจริญรุ่งเรืองมาได้ก็เนื่องด้วยประชาชนเป็นผู้อุปการะสนับสนุน โดยมีสุนฺทรโฆสิต ภิกขุ เป็นผู้นำ"
ต่อมาในสมัยพระครูสมุทรวิจารณ์เป็นเจ้าอาวาส มีการปลูกสร้างเสนาสนะใหม่ ได้แก่ กุฏิ หอฉัน ศาลาการเปรียญ ศาลาอเนกประสงค์ โรงพิธีศาลาบำเพ็ญกุศล สะพานข้ามคลอง โรงเรียนพระปริยัติธรรม ศาลาท่าน้ำโรงครัว สถานีอนามัย เป็นต้น และปี พ.ศ. 2513 ได้สร้างพระอุโบสถหลังใหม่ขึ้นมาแทนการบูรณะ และได้รับที่ดินจากนางสาวเปรียบ กรสวัสดิ์ จำนวน 2 ไร่ 2 งาน 2 ตารางวา

**ปูชนียวัตถุ**
พระประธานในอุโบสถ มีนามว่า พระมงคลโฆสิต เป็นพระพุทธรูปปางมารวิชัยหล่อด้วยโลหะหลายอย่าง นายเมือง นางขำ สร้างถวายเมื่อ พ.ศ. 2442

**รายนามเจ้าอาวาส**
 พระอธิการช่อ- พระอธิการผึ้ง- พระครูสุนทรโฆสิต (หลวงพ่อทองอยู่)- พระครูสมุทรวิจารณ์ (หลวงพ่อคลี่ฐานวิจาโร (วิจารณ์ศิริสวัสดิ์))

**อ้างอิง**
ประชาโฆสิตาราม
วัดบางกุฎีทอง

วัดบางกุฎีทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ตรงข้ามกับนิคมอุตสาหกรรมบางกะดี ในหมู่ที่ 2 บ้านโคกชะพลู ตำบลบางกะดี อำเภอเมืองปทุมธานี จังหวัดปทุมธานี ปัจจุบันมีพระใบฎีกาสุรเดช จกฺกธมฺโม เป็นเจ้าอาวาส
วัดบางกุฎีทองตั้งวัดเมื่อ พ.ศ. 2326 ได้รับพระราชทานวิสุงคามสีมาเมื่อ พ.ศ. 2328
วัดเป็นที่ประดิษฐานพระพรหมองค์ใหญ่ที่สุดในโลก ซึ่งตั้งอยู่บนวิหารแก้วจัตุรมุข กว้าง 10.2 เมตร ยาว 14.5 สูง 16.5 เมตร องค์พระพรหมมีโครงสร้างเหล็ก ก่ออิฐ ปั้นปูน โดยใช้ปูนตำจากเพชรบุรี ประดับกระจก ติดแก้วสี และเพชรสวารอฟสกีมากกว่า 100,000 เม็ด ด้วยฝีมือช่างจากเพชรบุรี พระพรหมองค์ดังกล่าวใช้เวลาก่อสร้างประมาณ 5 ปีเศษ นับตั้งแต่ทำพิธีลงเสาเข็มสร้างฐานองค์พระพรหม สร้างโดยหลวงพ่อชำนาญ อุตตมปัญโญ (พระราชสิริวัชรรังษี) อดีตเจ้าอาวาสวัดบางกุฎีทอง
ทางวัดมีการจัดงานนมัสการหลวงพ่อดำ-หลวงพ่อขาว กวนข้าวทิพย์ และพิธีสะเดาะเคราะห์ต่อชะตาชีวิต ในช่วงต้นปี

**อ้างอิง**
บางกุฎีทอง
บางกุฎีทอง
วัดคลองสวน (จังหวัดสมุทรปราการ)

วัดคลองสวน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านคลองสวน ตำบลบ้านคลองสวน อำเภอพระสมุทรเจดีย์ จังหวัดสมุทรปราการ
วัดมีเนื้อที่ 29 ไร่ 2 งาน 50 ตารางวา อาณาเขตทิศเหนือจดถนนประชาอุทิศ–บ้านคลองสวน ทิศใต้จดคลองลาดน้ำคำ ทิศตะวันออกจดที่ดินเอกชน ทิศตะวันตกจดคลองบางกระนก (รางกะนก)

**ประวัติ**
วัดก่อตั้งเมื่อ พ.ศ. 2452 ในระยะแรกนี้เสนาสนะสงฆ์ที่ถาวรยังไม่มีปรากฏอยู่เลย ต่อมาวัดคลองสวนได้รับอนุญาตให้สร้างเมื่อวันที่ 2 พฤษภาคม พ.ศ. 2482 โดยมีนายปลั่งและนางมอ อินทสังข์ เป็นผู้ถวายที่ดินและดำเนินการสร้างวัด ต่อมานายแฉล้ม อินทสังข์ ได้ถวายที่ดินเพิ่มเติม คือส่วนที่สร้างโรงเรียนวัดคลองสวน เหตุที่ย้ายวัดเพราะประชาชนได้อพยพมาทำมาหากินอยู่ที่ใหม่ จึงได้ตกลงสร้างวัดขึ้นมาใหม่ และเนื่องจากวัดตั้งอยู่ปลายคลองสวนบางมด จึงได้มีนามว่า "วัดคลองสวน" ส่วนวัดเก่าประชาชนเหลือน้อยจึงทิ้งไว้กลายเป็นวัดร้าง วัดได้รับพระราชทานวิสุงคามสีมาเมื่อวันที่ 15 พฤศจิกายน พ.ศ. 2519 ที่ดินวัดเก่าได้กลายมาเป็นที่ธรณีสงฆ์ของวัดคลองสวน

**วัตถุมงคล**
วัดคลองสวนมีเกจิอาจารย์ คือ หลวงพ่อครึ้ม อดีตเจ้าอาวาส ท่านสร้างวัตถุมงคลมากมาย โดยเริ่มสร้างครั้งแรกในปี พ.ศ. 2507 ได้สร้างเหรียญรูปหลวงพ่อศิริชัย (พิมพ์พระประธาน) พระยอดธงหล่อโบราณ และต่อมาท่านได้สร้างเหรียญรูปเหมือน ตะกรุดโทน ผ้ายันต์ หนุมาน ตะกรุด 7 ดอก พระปิดตา พระสมเด็จพิมพ์ต่าง ๆ และปลัดขิก

**อ้างอิง**
คลองสวน
หมวดหมู่:ตัวละครที่เป็นกวางและกวางมูส

ตัวละครที่เป็นกวางและกวางมูส
กวางและกวางมูส
หมวดหมู่:กวาง
หมวดหมู่:กวางมูส
หมวดหมู่:กวางในวัฒนธรรมประชานิยม